title: Seivästäminen

text: Seivästäminen on kidutus- ja teloitusmenetelmä, jossa ihmisen vartalo lävistetään seipäällä tai paalulla, yleensä pitkittäissuunnassa. Uhri jätetään riippumaan seipääseen, minkä tarkoituksena on aiheuttaa hidas ja tuskallinen kuolema. Menetelmä kehitettiin nykyisen Lähi-idän alueella tuhansia vuosia sitten.


title: Seivästäminen

text: Seivästämisestä on olemassa useita eri muunnoksia. Käytettävä seiväs saattoi olla terävä, mutta usein käytettiin tylppää seivästä, joka ei vahingoittanut elintärkeitä elimiä ja pitkitti näin seivästetyn kärsimystä jopa 3–5 päivään. Seiväs saatettiin työntää läpi uhrin vatsasta, kyljestä, suusta, emättimestä tai peräaukosta. Seiväs läpäisi usein uhrin rintakehän, jolloin seipään kärki tuettiin teloitettavan leukaan, jotta hän ei valuisi seivästä pitkin alas. Seivästämistä edelsi usein julkinen kiduttaminen, raiskaus tai muunlainen pahoinpitely ja nöyryytys.


title: Seivästäminen

text: Seivästämistä käytettiin Afrikan zulujen keskuudessa rangaistuksena pelkuruudesta ja Puolassa valtiopetoksesta. Valakian voivodi Vlad III ”Seivästäjä” ja Venäjän tsaari Iivana Julma käyttivät molemmat seivästämistä tehokkaasti hyväkseen surmatessaan sotavankeja ja poliittisia vihollisiaan. Tsaari Pietari Suuri seivästytti monia petoksesta syytetyn poikansa ystäviä. Seivästäminen tunnettiin myös muun muassa Rooman imperiumissa eräänä teloituskeinona.


title: Frasier Crane

text: Frasier Winston Crane on fiktiivinen hahmo amerikkalaisessa komediasarjassa "Frasier". Hän on sarjan päähenkilö, Seattlessa asuva radiopsykiatri. Frasieria näyttelee Kelsey Grammer.


title: Frasier Crane

text: Grammerin esittämän Frasier Cranen hahmo tuli aluksi tunnetuksi yhdysvaltalaisessa "Cheers"-sarjassa, jossa Grammer näytteli Frasieria yhdeksän vuotta vuosina 1984–1993. Sittemmin "Cheers"-sarjasta luotiin Frasierin ympärille oman spin off -sarja "Frasier". Grammer näytteli näin Frasieria vielä yksitoista vuotta, mikä tekee hänestä yhden pisimpään samaa roolihahmoa Yhdysvalloissa näytelleistä näyttelijöistä.


title: Frasier Crane

text: Frasier syntyi Seattlessa. Hänen perheeseensä kuuluivat psykiatriäiti Hester Crane, poliisi-isä Martin Crane ja nuorempi veli Niles Crane. Frasier sai nimensä äitinsä lempilaboratoriorotan mukaan. Jo lapsena hän oli kiinnostunut taiteista, tieteistä ja muusta korkeakulttuurista, minkä vuoksi hänen oli vaikea luoda sosiaalisia suhteita normaaleihin ikätovereihinsa, ja hän joutui usein kiusaamisen kohteeksi. Hänellä oli näin ollen läheiset välit veljensä Nilesin kanssa, vaikka he myös kilpailivat keskenään lähes kaikesta. Frasier kävi yksityistä Bryce Academy -koulua ja jatkoi myöhemmin opintojaan Harvardin sekä Oxfordin yliopistoissa. Hän asettui asumaan Bostoniin ja meni nuorena opiskelijana naimisiin Nanette Guzmanin kanssa. Avioliitto kesti vain yhdeksän kuukautta.


title: Frasier Crane

text: "Terveydeksi"-sarjassa Frasier tapailee vakavissaan Diane Chambersia ja menee tämän kanssa kihloihin, mutta suhde päättyy kun Diane hylkää hänet alttarille. Myöhemmin Frasier menee naimisiin psykiatri Lilith Sterninin kanssa ja saa tämän kanssa Frederick-pojan. Tämäkin avioliitto kuitenkin päättyy eroon Lilithin pettäessä Frasieria kollegansa kanssa. Lilith saa Frederickin huoltajuuden.


title: Frasier Crane

text: Frasier muuttaa Bostonista takaisin Seattleen ja asettuu asumaan yhdessä leskeksi jääneen isänsä Martinin kanssa tämän jouduttua eläkkeelle lonkkavamman takia. Tälle palkataan avuksi myös fysioterapeutti Daphne Moon, joka niin ikään jää asumaan samaan asuntoon. Frasier saa työtä KACL-radioasemalta radiopsykiatrina, ja ohjelman tuottajana toimii Frasierin hyväksi ystäväksi muodostuva Roz Doyle. Frasierin suhde isäänsä ja veljeensä on aluksi viileä, mutta sarjan edetessä myös Cranen miehet lähentyvät. Frasier koettaa parhaansa mukaan edistää pääsemistään Seattlen sisäpiireihin ja onnistuukin tässä toisinaan, kun taas hänen rakkaussuhteensa epäonnistuvat katastrofaalisesti kerta toisensa jälkeen. Sarjan viimeisessä jaksossa Frasier lentää Chicagoon tapailemansa Charlotten perässä, ja hänen tulevaisuutensa jää näin ollen avoimeksi.


title: Frasier Crane

text: Frasier on yläluokkainen, taloudellisesti menestyvä ja diivailevasti elävä snobi, joka nauttii oopperasta, klassisesta musiikista, hyvistä viineistä, ranskalaisesta keittiöstä sekä kalliista vaatteista ja huonekaluista. Hän on ylimielinen ja sanavalmis, ja hänellä on suuri ego, mutta toisaalta hän usein huomaa itsekin käyttäytyneensä alentuvasti muita kohtaan ja koettaa paikata virheensä, mikä on usein vitsien aiheena sarjassa. Verrattuna vielä neuroottisempaan veljeensä Nilesiin Frasier on jonkin verran maanläheisempi henkilö.


title: Frasier Crane

text: Frasier suhtautuu intohimoisesti psykiatriaan ja ylianalysoi toistuvasti omaa elämäänsä jättäen omaan arvoonsa läheistensä antamat realistiset neuvot, jotka myöhemmin osoittautuvatkin kuuntelemisen arvoisiksi. Frasier ei mielellään noudata muiden neuvoja, mutta on sitäkin innokkaampi neuvomaan muita näiden ongelmissa, mikä usein aiheuttaa enemmän haittaa kuin hyötyä. Sarjan edetessä kuitenkin selviää, että hän useimmiten todella haluaa auttaa ihmisiä ja on myötätuntoinen muiden tunteita kohtaan, vaikka ei aina onnistukaan aikeissaan eikä osaa ilmaista tunteitaan. Frasier tulee hyvin läheiseksi perheenjäsentensä sekä lähimpien ystäviensä kanssa, ja kun hän sarjan lopussa saa työtarjouksen San Franciscosta, jäähyväiset ovat tunteelliset.


title: Frasier Crane

text: Frasier opiskeli psykiatrian tohtoriksi Harvardin yliopistossa ja opiskeli jonkin aikaa myös Oxfordin yliopistossa. Hän kannattaa psykiatriassaan Freudin ajatuksia. Frasier on kiinnostunut näyttelemisestä ja on näytellyt useissa amatööriteatteriproduktioissa. Hän on myös kielitaitoinen, puhuen ranskaa, italiaa, espanjaa ja saksaa. Frasierin harrastuksiin kuuluvat pianonsoitto, säveltäminen, laulaminen, gourmet-ruoka, shakki, ooppera, squash, lukeminen, antiikin ja afrikkalaisen veistostaiteen keräily sekä viinit.


title: Mynthon

text: Mynthon on Cloettan omistama pastillimerkki. Sitä on valmistettu 1970-luvulta lähtien. Suomessa Mynthon on myydyin pastillimerkki noin 30 prosentin markkinaosuudellaan: vuodessa sitä myydään noin 22 miljoonaa kappaletta. Nykyisin Mynthoneita myydään Suomen lisäksi myös Baltiassa, Ruotsissa ja Norjassa. Mynthonia pidetään raikkauden ikonina.


title: Mynthon

text: Mynthonia valmisti ensimmäisenä oululainen Merijal, joka fuusioitiin Leafiin vuonna 1992. Leaf valmisti pastilleja Turussa, myöhemmin myös Venäjällä Pietarissa. Nykyään valmistuspaikka on Slovakia.


title: Mynthon

text: Mynthon oli Leafin kestosuosikki ja se on Itä-Euroopan johtavia pastillimerkkejä, Baltiassa markkinajohtaja, esimerkiksi vuonna 2003 se oli Venäjällä toiseksi suosituin pastilli. 2000-vuosikymmenen alussa Venäjä oli Leafin tärkein yksittäinen vientimaa ja Mynthon-pastillit olivat sen tärkein vientituote. Vuoden 2008 uutisen mukaan Mynthon oli Suomen ostetuin pastillimerkki toisen Leafin tuotteen, Sisun jälkeen. Leafin osuus Suomen pastillimarkkinoista oli tuolloin 70 prosenttia.


title: Mynthon

text: Mynthoneita myydään eri makuisina, kuten eukalyptuksen, mentholin, kolan, hedelmien ja marjojen makuisina sokeroituina ja sokeroimattomina pastilleina.


title: Mynthon

text: Vuonna 2012 Mynthon-pastilleja oli kolmea eri versiota: Original, Kaira ja Spring. Originalia myydään kahdeksana eri makuna 31–39 gramman pakkauksissa, Kairaa kahtena makuna 25 gramman pakkauksissa ja Springiä kolmena makuna 31–34 gramman pakkauskoossa. Vuonna 2017 tuli myyntiin kolan makuisia mynthoneita.


title: Mynthon

text: Vuonna 2016 pastilleja myytiin seuraavina versioina:


title: Mynthon

text: Myntonin makua oli myös kolmessa purukumissa: Mynthon Fresh Breath Aqua Menthol purukumi (44g), Mynthon Fresh Breath Ice Citrus purukumi (44g) ja Mynthon Cool Mint purukumi (44g).


title: Mynthon

text: Mynthonin markkinointiviestinnästä vastaa Skandaali, ennen tätä, Dynamo.


title: Mynthon

text: Helmikuussa 2015 julkaistiin Mynthon-mainosvideo, jossa missi Sara Chafak ehdotteli hississä miehille pusuja piilokamerassa. Mainos sai kielteistä palautetta, videon idea kyseenalaistettiin. Kaksi päivää julkaisun jälkeen Mynthonin Facebook-sivulla kerrottiin, että videon käyttö mainonnassa lopetetaan: "Huumori on taitolaji ja epäonnistuimme välittämään tarkoittamamme viestin".


title: Mynthon

text: Toukokuussa 2016 Teflon Brothers-yhtye julkaisi videon, jolla se ilmoitti vaihtavansa nimekseen Mynthon Brothers. Videolla viitattiin Pyhimyksen tapaan haalia itselleen varsin erilaisia projekteja: "Nää on taas näit Pyhin juttui, en mä tiedä, mist se oikein tulee" Heikki Kuula kommentoi. Pyhimys perusteli nimenvaihtoa sillä, että myös rap-artisti Snoop Dogg oli vaihtanut nimensä Snoop Lioniksi ja muusikko Brunosta taas tuli Bruno Mars, ja kummassakin oli "selkeästi takana yhteistyö suklaapatukkabrändien kanssa".


title: Mynthon

text: Videolla oli mukana myös Cloettan toimitusjohtaja Ville Perho, jonka kanssa allekirjoitettiin sopimus, jonka mukaan bändi ottaa vastuun brändin markkinoinnista. "Haluamme, että Mynthon puhuttelee jatkossa myös nuorempaa kohderyhmää. Teflon Brothers -yhteistyö on meille uudenlainen keino olla mukana nuoria miehiä kiinnostavissa medioissa", perusteli Cloetta Suomi Oy:n markkinointijohtaja Hanna Korhonen mainosta. Pitkäkestoiseksi suunniteltu yhteistyö Mynthonin kanssa painottuu sosiaaliseen mediaan, erilaisiin sisältöihin ja kesän festivaaleille. Yhteistyö alkoi "Lähiöunelmii"-singlellä, jonka musiikkivideo kuvattiin Los Angelesissa. Kampanjan suunnittelusta ja toteutuksesta vastasi Cloettan lisäksi Universal Music.


title: Janjaweed

text: Janjaweed () on nimitys Sudanissa toimiville arabien, pääasiassa baggara-paimentolaiskansan ihmisistä koostuville aseellisille joukoille. Tarkkaa määritelmää siitä, ketkä kuuluvat janjaweediin, ei ole. Vuodesta 2003 janjaweed-joukot ovat olleet eräs Darfurin konfliktin merkittävimmistä toimijoista. Sudanin hallitus tukee janjaweedien toimintaa. Janjaweedit ovat raiskanneet laajamittaisesti alueen maanviljelijöiden vaimoja ja täten saaneet väestössä aikaan sekasortoa ja hajaannusta.


title: Matti Haudanmaa

text: Matti Haudanmaa (5. syyskuuta 1858 Kortesjärvi – 7. tammikuuta 1936 Kortesjärvi) oli suomalainen kansanpelimanni, joka säveltämällään "Mutkankiverä"-polskalla voitti vuonna 1912 Vaasassa pelimannien Suomen mestaruuden.


title: Matti Haudanmaa

text: Haudanmaan vanhemmat olivat torppari Jaakko Juhonpoika Annola ja Kaisa Matintytär Tyynismaa. Perhe otti käyttöön Haudanmaa -sukunimen muutettuaan sen nimiseen torppaan Kortesjärven Palojärven rannalle 1860-luvun puolivälissä. Vähävaraisen torpan pojalle hankittiin viulu 10-vuotiaana. Noin 15-vuotiaana Haudanmaa alkoi kulkea Juho Kustaa Hepokankaan mukana soittomatkoilla ja oppi tältä erityisesti polkka- ja polska-sävelmiä. Muita opettajia Haudanmaalle oli evijärveläinen Jaakko Hautala, alahärmäläinen Adolf Kustaanpoika Stolt, kuortanelainen Juho Seijari ja lapualainen Heikki Rintala. Haudanmaa soitti paljon häissä. Pelimannikilpailut hän voitti ensimmäisen kerran Alavudella 1907, mikä sai osaltaan Heikki Klemetin kiinnostumaan hänestä. Toivo Kuula tallensi Haudanmaalta yhteensä 30 sävelmää ja käytti niitä myöhemmin hyväksi teoksissaan. Myös pelimanni Antti Sauna-ahon nuottikirjassa vuodelta 1920 on Haudanmaan säveliä. Niitä keräsivät häneltä myös kokkolalainen opettaja Ernst Järvi ja kansanmusiikin tutkija A. O. Väisänen.


title: Matti Haudanmaa

text: "Kulkurista kuninkaaksi" -nuottikirja sisältää 120:n Haudanmaan säveltämän kappaleen nuotit sekä Haudanmaan elämäkerran. Kirjan ovat toimittaneet Anneli Asplund, Juha Kangas sekä Vesa Tapio Valo. Haudanmaan viulunsoittoa on mukana "Järviseudun viulumestarit" -levyllä, johon on koottu 1930–1950-luvun arkistoäänitteitä. Kokoelman julkaisi Kansanmusiikki-instituutti vuonna 1997.


title: Suomen Jääkärimuseo

text: Suomen Jääkärimuseo on jääkäriliikkeestä kertova sotahistoriallinen erikoismuseo Kauhavan Kortesjärvellä Etelä-Pohjanmaalla. Jääkärimuseo sijaitsee Kortesjärvellä, koska aikoinaan itsenäisestä Kortesjärven kunnasta lähti väkilukuun nähden eniten miehiä Saksaan hankkimaan sotilaskoulutusta. Jääkärimuseon toimintaa tukee Suomen Jääkärimuseon ystävät ry.


title: Suomen Jääkärimuseo

text: Museon pysyvä perusnäyttely sekä vaihtuvat näyttelyt kertovat jääkäriliikkeen taustan, synnyn ja toiminnan lisäksi jääkäreiden koulutuksesta sekä myöhemmästä merkityksestä Suomen sodissa ja puolustusvoimien kehittämisessä. Jääkärimuseon kokoelmiin kuuluu runsas valikoima alkuperäisesineistöä, kuten aseita, kunniamerkkejä, sotilaspukuja ja muuta pienesineistöä. Museossa on myös viimeiselle jääkärille, jääkärikenraali Väinö Valveelle omistettu muistohuone, jossa on runsaasti hänelle kuuluneita esineitä. Jääkärimuseon yhteydessä toimii pieni luontomuseo, jossa on muun muassa runsas kokoelma täytettyjä eläimiä ja lintujen munia. Jääkärimuseon museokaupassa myydään erilaisia jääkäreihin liittyviä tuotteita, kirjallisuutta ja muita matkamuistoja.


title: Suomen Jääkärimuseo

text: Jääkärimuseossa on vuodesta 1998 järjestetty vuosittainen jääkäriseminaari, jonka yhteydessä on tarkasteltu jääkäriliikkeen historiaa eri näkökulmista. Talvella 2016–2017 museo oli suljettuna remontin vuoksi, jonka yhteydessä myös perusnäyttely uusittiin.


title: Kortesjärven kirkko

text: Kortesjärven kirkko on Jacob Rijfin suunnittelema kirkko Kauhavan Kortesjärvellä. Se on rakennettu vuoden 1792 tienoilla ja vihitty käyttöön vuonna 1794. Muodoltaan kirkko on tasavartinen sisäviisteinen ristikirkko. Sen ristikeskuksesta matalalta jalustalta kohoaa monikulmainen torni, joka on saanut nykyisen muotonsa 1800-luvun jälkipuolella. Vanha hautausmaa ympäröi kirkkoa. Erillinen puurakenteinen kellotapuli on peräisin vuodelta 1856. Kirkkomaisemaan liittyy vuonna 1846 hirsistä rakennettu lainajyvämakasiini, joka on nykyään museokäytössä.


title: Grand Funk Railroad

text:
Grand Funk Railroad, lyhyemmin GFR, on yhdysvaltalainen rockyhtye Flintistä, Michiganista. Sen perustivat vuonna 1969 kitaristi-laulaja Mark Farner, rumpali Don Brewer ja basisti Mel Schacher.
Yhtye oli myös yksi ensimmäisistä hard rockin ja heavy metalin uranuurtajista 1960- ja 1970-lukujen taitteessa muun muassa Black Sabbathin ja Deep Purplen ohella. Varsinaisen funkmusiikin kanssa GFR:llä ei ole koskaan ollut mitään tekemistä, vaikka yhtyeen alkuaikojen musiikissa on kuultavissa myös funkvaikutteita basson ja rumpujen rytmityksissä. Viidennen albumin jälkeen yhtyeen nimi lyhennettiin muotoon Grand Funk ja kokoonpanoon liittyi urkuri Craig Frost. Samaan aikaan yhtyeen musiikki alkoi muuttua lähemmäksi "valtavirtarockia".


title: Grand Funk Railroad

text: Yhtyeeltä oli jo vuonna 1970 myyty enemmän levyjä kuin yhdeltäkään muulta yhdysvaltalaiselta yhtyeeltä siihen mennessä. Yhtye on tunnettu erityisesti stadionkonserteistaan, jotka Yhdysvalloissa ovat keränneet valtavat yleisömäärät.


title: Grand Funk Railroad

text:
Vuoden 1970 loppupuolella julkaistu "Live Album", sittemmin pienen klassikon maineen saavuttanut tupla-albumi antoi varsin autenttisen ajankuvan Grand Funk Railroadin "kiihkeästä soitosta ja konserttien tunnelmasta". Muita menestyneitä albumeja olivat jo aikaisemmin samana vuonna julkaistu "Closer to Home" ja sitä seurannut "Survival" (1971), jota pidetään myös yhtyeen mahdollisesti tasokkaimpana levynä sekä "We're an American Band" (1973) (sijoitus 2 Billboardin albumilistalla). Menestystä auttoi osaltaan myös levy-yhtiön voimakas markkinointi sekä sen mukanaan tuoma näkyvä mediajulkisuus.
Yhtyeen suurimpiin singlehitteihin kuuluivat "We're an American Band" (1973), "I'm Your Captain (Closer to Home)" (1970), versio Soul Brother Sixin "Some Kind of Wonderful" -kappaleesta (1974) ja versio Little Evan "The Loco-Motion" -kappaleesta (1974). Näistä "We're an American Band" ja "The Loco-Motion" saavuttivat Yhdysvalloissa ensimmäisen sijan US Hot 100 -listalla.


title: Grand Funk Railroad

text: Yhtye hajosi vuonna 1976, mutta vuonna 1980 se koottiin uudelleen ilman Schacheria, joka kuitenkin myöhemmin palasi yhtyeeseen. Matkan varrella alkuperäinen trio laajentui viisimiehiseksi. Yhtyeen hajottua toistamiseen vuonna 1983 pääasiallinen lauluntekijä Farner siirtyi tekemään uskonnollista musiikkia.


title: Grand Funk Railroad

text: Brewer ja Schacher kokosivat yhtyeen kolmannen kerran vuonna 1996, ja yhtye kerää yhä stadionkonsertteihin runsaasti yleisöä Yhdysvalloissa. Pohjois-Amerikan ulkopuolella yhtyeen suosio ei sen sijaan ole koskaan ollut kovin merkittävä Japania lukuun ottamatta. Yhtyeen nykykokoonpanoon kuuluvat Brewerin ja Schacherin ohella Bruce Kulick, Max Carl sekä Tim Cashion.


title: Grand Funk Railroad

text: Simpsonit-tv-sarjan Homer Simpson ja Otto Mann nimesivät kerran GFR:n erääksi suosikkiyhtyeistään.


title: Albert Calmette

text: Léon Charles Albert Calmette (1863 – 1933) oli ranskalainen lääketieteilijä ja bakteerien tutkija, joka työskenteli Pasteur-instituutissa. Hän keksi tuberkuloosirokotteen, joka sisältää eläviä nautatuberkuloosibakteereita. Hän kehitti myös vastamyrkyn käärmeenpuremille.


title: Albert Calmette

text: Calmette syntyi Nizzassa. Hän halusi laivaston lääkäriksi ja opiskeli Brestissä laivaston lääkintäkurssilla. Hän palveli Ranskan laivastoa Hongkongissa, missä tutki malariaa ja teki siitä väitöskirjansa vuonna 1886. Sieltä Calmette siirtyi Länsi-Afrikkaan, missä hän tutki malarian lisäksi unitautia ja aliravitsemuksen aiheuttamaa pellagraa.


title: Albert Calmette

text: Ranskaan palattuaan Calmette tutustui Louis Pasteuriin ja meni töihin tämän nimeä kantavaan instituuttiin. Calmette sai perustaa instituutin haaraosaston Saigoniin. Siellä hän tutki käärmeiden ja mehiläisten myrkkyjä ja vasta-aineita sekä alkuasukkaiden käyttämiä nuolimyrkkyjä kuten curarea. Hän organisoi isorokko- ja raivotautirokotteiden tuotannon ja tutki koleraa, oopiumia ja riisiä.


title: Albert Calmette

text: Calmetten merkittävin tieteellinen työ keskittyi tuberkuloosin tutkimukseen. Calmette-rokotteen antaminen vastasyntyneille alkoi Pariisissa 1921. Nykyisin tuberkuloosi on niin harvinainen, että Calmette-rokotteen haittoja pidetään länsimaissa riskiryhmiä lukuun ottamatta suurempina kuin sen hyötyjä.


title: Albert Calmette

text: Calmette valittiin Ranskan Akatemiaan vuonna 1927.


title: Hal Ashby

text: Hal Ashby (2. syyskuuta 1929 – 27. joulukuuta 1988) oli yhdysvaltalainen elokuvaohjaaja ja -leikkaaja. Hän sai parhaan leikkauksen Oscar-palkinnon vuonna 1967 Norman Jewisonin ohjaamasta elokuvasta "Yön kuumuudessa".


title: Hal Ashby

text: Ashby kasvoi Utahissa mormoniperheessä ja eli ankaran lapsuuden ja nuoruuden. Hänen vanhempansa erosivat, ja isä teki itsemurhan. Ashby ehti jo alle kaksikymppisenä mennä naimisiin ja erota.


title: Hal Ashby

text: Aikuistuttuaan Ashby muutti Kaliforniaan ja hakeutui elokuvaleikkaajan apulaiseksi. Ohjaaja Norman Jewisonin rohkaisemana Ashby alkoi ohjata omia elokuviaan vuonna 1970.


title: Hal Ashby

text: Hal Ashbyn ohjaustöitä ovat "Harold ja Maude" (1971), "Saattokeikka" (1973), "Katkera paluu" (1978) sekä Peter Sellersin viimeinen suuri roolityö "Tervetuloa, Mr. Chance!" (1979), josta Ashby sai Golden Globe -ehdokkuuden ja Sellers Oscar-ehdokkuuden.


title: Kunio Lemari

text: Kunio David Lemari (s. 29. marraskuuta 1942 Jabor, Jaluit – 28. maaliskuuta 2008) oli marshallinsaarelainen poliitikko. Hänet nimitettiin vuonna 1996 Amata Kabuan kuoltua maansa väliaikaiseksi presidentiksi. Vuonna 1997 häntä seurasi Imata Kabua. Lemari oli aiemmin toiminut Marshallinsaarten liikenne- ja viestintäministerinä.


title: Amnesia

text: Amnesia on yleiskäsite, joka tarkoittaa muistin häiriöitä. Se voi johtua joko toiminnallisista tai elimellisistä syistä. Elimellisiä syitä ovat aivojen vaurioituminen onnettomuuden tai sairauden takia tai tiettyjen lääkkeiden käyttö. Toiminnalliset syyt ovat psyykkisiä. Esimerkiksi vakavaan onnettomuuteen tai rikoksen uhriksi joutunut voi menettää torjuntareaktiona muistikuvat tapahtumista. Tällainen muistinmenetys menee usein ohi muutamassa vuorokaudessa, jollei ole tapahtunut vakavampaa traumatisoitumista eli persoonallisuuden rakenteellista dissosiaatiota.


title: Arlberg

text: Arlberg on vuorijono Alpeilla, Itävallan Tirolin ja Vorarlbergin välissä. Sen rinteillä on tunnettuja laskettelukeskuksia, muun muassa St. Anton, Lech, Zürs, Stuben ja St. Christoph. Vaikka Arlberg kuulostaa vuoren nimeltä (saksan sana berg tarkoittaa vuorta), minkään yksittäisen huipun nimi ei ole Arlberg. Tämän vuorijonon nimi tulee "Bergföhren"-puista, eli vuorimännyistä, joita tirolilaiset sanovat "Arl"-puiksi. Niitä kasvaa tämän seudun vuorten rinteillä. Korkein huippu on Valluga, 2811 metriä merenpinnan yläpuolella.


title: Arlberg

text: Arlbergin alitse kulkee rautatie- ja maantietunneli.


title: Agfa

text:
Agfa-Gevaert N.V. (Agfa), myös AGFA, on eurooppalainen monikansallinen kemian alan yritys, joka tuottaa analogiseen valokuvaukseen liittyviä materiaaleja sekä lääketeollisuuden ja graafisen teollisuuden aineita ja laitteita.
Se on perustettu 1867, ja työllistää 14 000 henkeä. Agfan päämaja sijaitsee Mortselissa, Belgiassa.


title: Agfa

text: Toisen maailmansodan aikana Agfa oli osa suurimpien saksalaisten kemianteollisuusyritysten konglomeraattia IG Farbenia.


title: Agfa

text: Agfa oli tunnettu kameroistaan, diaprojektoreistaan, suurennuskoneistaan ja valokuvausmateriaaleistaan kuten mustavalko- ja värifilmeistään sekä vedostuspapereista ja -kemikaaleista. Gevaertin erikoisala oli röntgenkuvaus. Yhtiöt fuusioituivat 1964. Agfa-Gevaert listautui pörssiin 1999. Vuonna 2004 Agfa-Gevaert luopui valokuvausbisneksestä ja on nyt puhtaasti tuotantohyödykkeitä valmistava yhtiö, joka myy tuotteitaan vain yritys- ja ammattikäyttöön.


title: Agfa

text: Agfa Graphics -yksikkö tuottaa sivunvalmistus- ja muita prepress-tuotteita kirjapainoille sekä suuria mustesuihkutulostimia ammattikäyttöön. Agfa Healthcare valmistaa materiaaleja ja laitteita radiologiseen kuvantamiseen ja muuhun lääketieteellisen tiedon hankintaan ja käsittelyyn. Agfa Specialty Products -yksikön tuotteita ovat mm. elokuvafilmit, ilmakuvaustuotteet, mikrofilmit ja muut erikoisalojen kuvausmateriaalit.


title: Shiba

text: Shiba inu () tai vain shiba on pienin kuudesta alkuperäisestä japanilaisesta koirarodusta. Se kuuluu pystykorvaisten ja alkukantaisten koirien FCI-roturyhmään 5.


title: Shiba

text: Shiba on pieni ja ketterä koira, joka selviytyy hyvin vuoristoisilla seuduilla. Se jalostettiin alun perin metsästyskäyttöön. Sanan "shiba" katsotaan yleensä viittaavan rodun pieneen kokoon ja punaiseen väriin. "Inu" puolestaan merkitsee yksinkertaisesti koiraa.


title: Shiba

text: Shiba on pienikokoinen, voimakasrakenteinen ja tasapainoinen pystykorva. Koiran rotumääritelmän mukaan sallittu säkäkorkeus on uroksilla 40 cm ja nartuilla 37 cm; sallittu poikkeama on 1,5 senttimetriä. Häntä on korkealle kiinnittynyt, paksu ja asennoltaan sirpinmuotoisesti kaartuva tai terhakasti rullalle kiertyvä, silmät suhteellisen pienet ja ulkokulmistaan yläviistoon kääntyvät.


title: Shiba

text: Shiballa on kaksinkertainen turkki, jonka alusvilla on pehmeää ja tiheää, peitinkarva karkeampaa ja suorempaa. Hännässä karvapeite on pystyä ja pitkähköä. Karvanlähtöaika on yleensä pari kertaa vuodessa, jolloin koiraa kannattaa harjata usein. Muuten turkki on helppohoitoinen.


title: Shiba

text: Sallitut värit ovat punainen, seesami, musta seesami, punainen seesami ja musta ruskein merkein. Kaikissa väreissä tulee lisäksi olla "urajiro", joka tarkoittaa vaaleahkoa karvoitusta kuonon sivuilla, poskissa, raajoissa ja hännän alapuolella, leuan ja kaulan alapuolella sekä rinnassa ja vatsassa.


title: Shiba

text: Yleisesti ottaen shibat ovat älykkäitä, itsenäisiä ja innokkaita. Vieraisiin ne suhtautuvat usein välinpitämättömästi ja arvokkaasti. Koulutus voi olla vaikeaa, koska koira saattaa osoittautua melko itsepäiseksi, mutta nopeutensa ja ketteryytensä ansiosta se sopii hyvin esimerkiksi agilityn harrastamiseen. Joillakin shiboilla on vaikeuksia tulla toimeen muiden koirien kanssa. Voimakkaan metsästysvietin vuoksi on suositeltavaa pitää ulkoilutettaessa Shiba aina hihnassa.


title: Shiba

text: Shiboilla on paljon kissamaisia piirteitä. Ne ovat usein nirsoja ja tarkkoja puhtaudestaan: shibat pitävät itsensä hyvin siisteinä nuolemalla käpäliään ja raajojaan. Myös ulkoillessaan ne pyrkivät välttämään turkkinsa likaantumista. Pennun sisäsiistiksi opettaminen on hämmästyttävän helppoa. Rodun liikkuminen on kissamaisen notkeaa ja viehkeää.


title: Shiba

text: Shiban ääntelyvarasto on monipuolinen, ja se ilmaisee itseään erilaisin murinoin, vinkaisuin ja jodlausta muistuttavin äännähdyksin, joskus myös haukkuen. Sen erikoisuus on ällistyttävän kimeä kiljunta, jolla koira protestoi epämiellyttäviä asioita vastaan. Shiba saattaa myös päästää riemunkiljunnan esim. kun omistaja palaa pitkän poissaolon jälkeen tai kun miellyttävä ihmisvieras saapuu.


title: Shiba

text: Shiba jalostettiin lintujen ja muun pienriistan metsästykseen. Se on erittäin vanha koirarotu, jonka esi-isät saapuivat Japaniin todennäköisesti jo ensimmäisten ihmisten mukana. Japanin pysyessä ulkomaalaisille suljettuna sen koirarodut säilyivät hyvin muuttumattomina erityisesti maaseudulla. Kun rajat avautuivat, Japaniin saapui paljon koiria ulkomailta ja niitä risteytettiin kotimaisten rotujen kanssa. Tämä johti aitojapanilaisten koirien vähenemiseen. Kiinnostus niihin heräsi kuitenkin uudelleen 1900-luvun alussa, jolloin alettiin määrätietoisesti ponnistella japanilaisten koirarotujen säilyttämiseksi. Toinen maailmansota sai shiban melkein sukupuuton partaalle, mutta se elvytettiin. Nykyään rotua pidetään lähinnä seura- ja harrastekoirana, ja se on Japanin kansallisrotu. Suomeen ensimmäiset Shibat tuotiin vuonna 1987.


title: Shiba

text: Rotu on yleisesti ottaen hyvin terve. Perinnöllisiä sairauksia kuten silmäsairauksia, lonkkavikoja, polvilumpion löysyyttä ja epilepsiaa esiintyy toisinaan. Shiboilla on todettu jonkin verran myös allergioita ja atooppisen ihon ongelmia.


title: Treble Charger

text: Treble Charger on kanadalainen rockyhtye johon kuuluu Greig Nori (laulu), Rosie Martin (basso) ja Trevor MacGregor (rummut). Kitaristi Bill Priddle, yhtyeen perustaja, erosi yhtyeestä 2003. Yhtye aloitti melodisella indie rockilla, mutta heistä on kehittynyt enemmän pop-punkyhtye. Vuoden 2006 loppupuolella yhtyeen laulaja Greig Nori kertoi bändin lopettamispäätöksestä yhtyeen MySpacessa.


title: Tukholman sopimus

text: Tukholman sopimus on Tukholmassa vuonna 2001 solmittu maailmanlaajuinen pysyvien orgaanisten yhdisteiden (Persistent Organic Pollutant, POP) käyttöä ja päästöjä rajoittava yleissopimus.


title: Tukholman sopimus

text: Sopimus astui voimaan vuonna 2004, ja sen on ratifioinut 179 maata..


title: Tukholman sopimus

text: Pysyviä orgaanisia yhdisteitä rajoittava Tukholman yleissopimus velvoittaa osapuolia esittämään suunnitelman sopimusvelvoitteiden täyttämisestä. Suomen viimeisin täytäntöönpanosuunnitelma on vuodelta 2012, ja se on julkaistu ympäristöhallinnon www-sivuilla.


title: Tukholman sopimus

text: Sopimuksella kielletään tai rajoitetaan nyt seuraavien käytettävien tai epäpuhtautena syntyvien kemikaalien tuotantoa, käyttöä ja päästöjä:


title: Porter Goss

text: Porter Johnston Goss (s. 26. marraskuuta 1938, Waterbury, Connecticut) on yhdysvaltalainen poliitikko ja entinen CIA:n johtaja.


title: Porter Goss

text: Kylmän sodan aikana Porter Goss toimi CIA:n tehtävissä aluksi latinalaisessa Amerikassa ja myöhemmin Euroopassa. Vuosina 1989–2004 hän toimi republikaanipuolueen kongressimiehenä edustajainhuoneessa. Tultuaan valituksi CIA:n johtoon, hän joutui jättämään paikkansa edustajainhuoneessa.


title: Porter Goss

text: 5. toukokuuta 2006 presidentti George W. Bush ilmoitti yllättäen Gossin eroavan tehtävästään. 8. toukokuuta Bush nimitti Gossin seuraajaksi Kansallisen tiedustelun johtajan ("Director of National Intelligence") varamiehen Michael Haydenin.


title: Jean Eyeghe Ndong

text: Jean Eyeghe Ndong (s. 12. helmikuuta 1946) on Gabonin nykyinen pääministeri. Hänet valittiin virkaan 20. tammikuuta 2006 Jean-François Ntoutoume Emanen seuraajaksi.


title: Jean Eyeghe Ndong

text: Ndong edustaa Gabonin demokraattista puoluetta (PDG).


title: Hylkyleikko

text: Hylkyleikko on järeän puun rungosta katkaistu hylkypölkky, joka ei kelpaa tukiksi eikä kuitupuuksi lahoisuutensa tai muun vikaisuutensa vuoksi. Hylkyleikko voidaan käyttää metsäenergiapuuna (polttopuuna) vaikkapa hakettamalla se muun hakkuutähteen joukkoon tai se voidaan jättää paikalleen lahoamaan metsäluonnon lahopuuta tarvitsevan eliöstön ravinnoksi.


title: Hylkyleikko

text: "Tyvileikko" eli "tyveys" on puunrungon juuripäästä katkaistu, "tyvetty", puuainekseltaan viallinen pölkky. Yleinen viallisuus puun tyvessä on maannousemasienen aiheuttama laho.


title: Hylkyleikko

text: "Välileikko" on puunrungon keskiosasta mutkien tai oksien vuoksi poiskatkaistu pölkky.


title: Hylkyleikko

text: Arkikielessä tyvileikkoa nimitetään myös "lumpiksi" ruotsin tyveystä tarkoittavan lump-sanaan perustuen. Verbi "lumpata" juontuu ruotsin sanasta lumpa, tyvetä.


title: Matul

text: Matul (Matuli, Matullus, Motle) on Saxo Grammatiuksen mukaan yksi saamelaisten tai suomalaisten mytologisista kuninkaista. Taustalla on islantilaisessa Landnamabokissa mainittu "Mottul finnakonungr". Teoksessa hänet mainitaan Finnmarkin ruhtinaana, joka puolustautuu joukkoineen sitkeästi Ragnar-nimistä viikinkikuningasta vastaan.


title: Matul

text: Matul mainitaan Suomen kronikassa kaksi kertaa. Ensin Matulia nimitetään virheellisesti Jokulliksi (Jokull, Jocul, Joculus), joka on yleinen miehen nimi saagoissa. Suomen kronikan mukaan Jokull pyrki edistämään rauhaa ja naapurisopua ja solmi liiton Bjarmian asukkaiden kanssa. Toisen kerran Matul mainitaan Motle -nimisenä.


title: Matul

text: Motlen sanotaan valitun kuninkaaksi Tengilin jälkeen. Motle tuli kuuluisaksi viisaudestaan, josta Norjan kuningas Ottar mieltyi niin, että lähetti tyttärensä Gunilin Suomeen ja pyysi, että Motle opettaisi niissä taidoissa, joissa hän oli maankuulu. Motle ei torjunut pyyntöä vaan opetti häntä kolmen vuoden ajan. Palatessaan Norjaan Gunil oli erittäin viisaan naisen maineessa. Motle keskittyi hänelle opettamiensa taitojen kehittämiseen ja säilytti rauhanomaiset suhteet naapureihin.


title: Dead Letter Office

text: Dead Letter Office on R.E.M:n huhtikuussa 1987 ilmestynyt singlejen B-puoli- ja harvinaisuuskokoelma. Se sisältää yhtyeen alkuvuosien kappaleita, jotka eivät mahtuneet varsinaisille albumeille sekä joukon cover-kappaleita. Dead Letter Officen CD-versiossa on mukana vuonna 1982 julkaistu R.E.M.-EP "Chronic Town". Dead Letter Office on ainoa äänite, jolla tämä yhtyeen debyytti-EP on saatavilla CD-muodossa.


title: Dead Letter Office

text: Ilmestyessään Dead Letter Office saavutti sijan 52 Yhdysvaltain ja sijan 60 Ison-Britannian albumilistalla.


title: Dead Letter Office

text: Ellei erikseen ole mainittu, kappaleen tekijät ovat Bill Berry, Peter Buck, Mike Mills ja Michael Stipe.Viimeiset viisi kappaletta ovat Chronic Town EP:ltä ja vain CD-versiolla. CD-version pituus on 63 minuuttia 51 sekuntia. "Crazy" on alun perin toisen athenslaisen yhtyeen Pylonin kappale.


title: Pussirotat

text: Pussirotat eli opossumit (lahko "Didelphimorphia" ja sen ainoa heimo "Didelphidae") ovat Amerikassa eläviä pussieläimiä.


title: Pussirotat

text: Pussirottia on noin 90 lajia. Pussirottien lähimpiä sukulaisia ovat pussipäästäiset.


title: Pussirotat

text: Pussirotat ovat pieniä tai keskikokoisia pussieläimiä. Suurin laji on virginianopossumi, joka voi kasvaa vartalo ja häntä yhteenlaskettuna metrin mittaiseksi ja painaa 5,5 kilogrammaa. Vastaavasti pienimmät lajit ovat häntineen vain noin 10 cm:n mittaisia. Useimmilla lahkon eläimistä on pitkä nokkamainen kuono ja kapea pääkoppa. Pussirotilla on tarttumahäntä, mutta tämän voima ei riitä kannattamaan aikuisen yksilön painoa, joten vain poikaset saattavat roikkua häntänsä varassa.


title: Pussirotat

text: Pussirotat ovat kaikkiruokaisia. Niiden erikoistumaton biologia, joustava ruokavalio ja lisääntymisstrategia ovat tehneet niistä menestyneitä uusille alueille levittäytyjiä ja hyviä selviytymään vaikeista ajoista. Virginianopossumeja tavattiin alun perin Yhdysvalloissa ainoastaan mantereen itäosissa. Sittemmin niitä on istutettu sekä Pohjois-Amerikan Tyynenmeren puoleiselle rannikolle ja Etelä-Kanadaan että Uuteen-Seelantiin. Lajia tavataan nykyisin niin luonnonympäristöissä kuin suurkaupungeissakin.


title: Pussirotat

text: Pussirotat ovat vaeltelevia, ja ne pysyvät samalla alueella vain niin kauan, kuin vettä ja ruokaa on helposti saatavilla.


title: Pussirotat

text: Uhattuna pussirotat matkivat haavoittuneen tai kuolleen ulkonäköä ja hajua. Eläimet vetävät huulet sisään, paljastavat hampaansa, kuolaavat suun ympärille ja erittävät peräaukon rauhasilla pahanhajuista ainetta. Reaktio on tahdosta riippumaton. Pussirotat ovat tässä tilassa kuitenkin melko haavoittuvaisia, sillä ne voidaan vaikka kantaa pois. Monet hyväätahtovat ihmiset ovatkin epähuomiossaan tappaneet katatonisen eläimen.


title: Pussirotat

text: Nisäkäsnimistötoimikunta on ehdottanut pussirottien lahkolle uutta suomenkielistä nimeä "amerikanpussieläimet".


title: Agglomeraatti

text: Agglomeraatti (, muodostua palloiksi) on kivilaji, joka on muodostunut sedimentistä jossa paljon pommiainesta sisältäviä pyöreitä vulkaanisia yli 64 millimetriä olevia fragmentteja. Sitä syntyy kun sitkeä hapan laava estää sisällään olevia kaasuja purkautumasta. Sen seurauksena se purkautuu räjähtämällä ja voi lentää vulkaanisina pommeina ja heitteinä kasautuen purkausaukon ympärille. Vulkaaniset pommit ovat suurempia kuin 64 millimetriä.


title: Agglomeraatti

text: Kulmikasta pyroklatista sedimenttiä sanotaan pyroklastiseksi breksiaksi.


title: Lords of Depravity Part I

text: Lords of Depravity Part I on saksalaisen thrash metal -yhtye Sodomin tupla-DVD. Ensimmäinen DVD sisältää 180 minuutin dokumentin yhtyeen historiasta vuodesta 1982 vuoteen 1995. Dokumentissa on ennennäkemätöntä kuvamateriaalia esimerkiksi backstagelta, todella paljon harvinaisia kuvia sekä haastatteluja kaikilta yhtyeen jäseniltä sekä muilta yhtyeeseen liittyviltä henkilöiltä. Toinen DVD keskittyy yhtyeen live-materiaaliin sekä promovideoihin.


title: Nc17

text: nc17 on Treble Chargerin ensimmäinen albumi. Sonic Unyon Records julkaisi sen vuonna 1994 ja uudelleen vuonna 1997. Lisäksi kappale "Red" on julkaistu myös Maybe It's Me -albumilla.


title: Agglomerointi

text: Agglomerointi (, muodostua palloiksi) eli rakeistaminen on useiden teollisuudenalojen käyttämä toimenpide, jossa materiaalia muovataan tasakokoisiksi rakeiksi, kokkareiksi tai palleroiksi. Kaivostoiminnassa malmi murskataan rakeiksi, minkä jälkeen murske agglomeroidaan, jolloin hieno malmipöly kiinnittyy suurempiin malmirakeisiin. Malmin agglomerointi voidaan tehdä sintraamalla, pelletöimällä tai briketoimalla. Pelletöinnissä tuotetaan 6-13 mm kokoisia kuulia pyörittämällä rikasteesta ja liäsäaineista. Sintrauksessa pelletiti kuumennetaan noin 1 300 °C:n lämpötilaan, jolloin osa metaalista sulaa ja sitoo hiukkaset toisiinsa. Briketöinnissä metallista leivotaan sementin kanssa noin 15 cm leveitä kakkuja.


title: Agglomerointi

text: Samantapaisia prosesseja hyödynnetään muun muassa lääkkeiden ja elintarvikkeiden valmistamisessa, kuten myös muovin raaka-aineiden granuloinnissa.


title: Liberaalidemokraatit (Yhdistynyt kuningaskunta)

text: Liberaalidemokraatit tai Liberaalidemokraattinen puolue () on sosiaaliliberalismia edustava brittiläinen poliittinen puolue. Liberaalidemokraattien johdossa on heinäkuusta 2015 lähtien toiminut Tim Farron.


text: Nykyinen Liberaalidemokraattinen puolue syntyi vuonna 1988 liberaalipuolueen jäänteiden ja Työväenpuolueesta vuonna 1981 eronneen Sosiaalidemokraattisen puolueen yhdistyessä. Liberaalipuolueen yhdistymistä vastustanut osa perusti uuden liberaalipuolueen.


text: Liberaalidemokraattien vuoden 2010 vaalikampanjaan kuului muun muassa vaaliuudistuksen ajaminen, jolla Britannian vaalijärjestelmä muutettaisiin suhteellisemmaksi, jolloin puolueiden saamat paikkamäärät vastaisivat tarkemmin niiden kannatusta. Toinen uudistus oli kiinteän mittaiset vaalikaudet, jolloin pääministeri ei voi yksipuolisesti valita, milloin vaalit järjestetään.


text: Kiistanalainen vaatimus oli laittomille maahanmuuttajille järjestetty armahdus, josta puolue luopui hallitusneuvotteluissa.


text: Veropuolella liberaalidemokraatit vastustivat konservatiivien ajamaa perintöveron verovapaan rajan nostoa, ja kannattivat alle 10 000 punnan ansiotulojen verovapautta, mikä maksettaisiin nostamalla varallisuusveroa. Liberaalidemokraatit vastustavat myös konservatiivien ajamia verohelpotuksia aviopareille.


text: Liberaalidemokraatit on pyrkinyt etsimään Britannian ydinaseistukselle muita vaihtoehtoja ja ehkä luopumaan Trident-ohjuksista.


text: Cleggin kaudella liberaalidemokraattien kannatus nousi kyselyissä ajoittain yli 20 prosentin ja toukokuussa 2009 jopa Labourin ohi. Huhtikuun 2010 vaaliväittelyiden jälkeen puolueelle mitattiin jopa johtavan puolueen asemaa.


text: Vaaleissa tulos jäi kuitenkin 23 prosenttiin, jossa oli yksi prosenttiyksikkö nousua, mutta puolueen paikkamäärä väheni viidellä 57 paikkaan. Tulos johti siihen, että mikään puolue ei saanut yli puolta paikoista (niin kutsuttu hung parliament), ja päädyttiin hallitusneuvotteluihin. Konservatiivien kanssa liittoutuneet liberaalidemokraatit saivat hallitukseen viisi ministerinpaikkaa. Varapääministerin aseman saaneen Cleggin lisäksi hallitukseen nousivat Vince Cable, David Laws, Danny Alexander ja Chris Huhne. David Lawsin eron jälkeen ministeriksi nousi Michael Moore.


text: Vuoden 2015 parlamenttivaaleissa liberaalidemokraatit menetti 48 paikkaa, jolloin sille jäi vain kahdeksan paikkaa alahuoneeseen. Vaalituloksen myötä Nick Clegg ilmoitti eroavansa puoluejohtajan paikalta.


text: Vuoden 2017 parlamenttivaaleissa liberaalidemokraattien saama äänimäärä aleni noin puolella prosentilla, mutta sen ehdokkaista pääsi silti parlamentin jäseniksi neljä enemmän kuin edellisissä vaaleissa.


title: Maybe It’s Me

text: Maybe It's Me on Treble Chargerin kolmas albumi. Se julkaistiin 29. heinäkuuta 1997. Levy sisältää myös "Red" kappaleen "nc17"-albumilta.


title: Agio

text: Agio () on pankki- ja sijoitusalan termi, jota käytetään useissa merkityksissä. Yleisimmin se tarkoittaa saman valuuttamäärän ostamisesta ja myymisestä saatua tuottoa, arvopaperin nousun tai laskun määrää, kovan ja paperirahan välistä hintaerotusta tai välityspalkkiota mm. valuutanvaihdossa. Tähän liittyy myös Agio-keinottelu, jolla tarkoitetaan valuutan tai arvopapereiden hintojen nousuun tai laskuun liittyviä keinotteluja.


title: Jennifer Jason Leigh

text: Jennifer Jason Leigh (s. Jennifer Lee Morrow, 5. helmikuuta 1962 Hollywood, Kalifornia, Yhdysvallat) on yhdysvaltalainen näyttelijä, elokuvaohjaaja, -käsikirjoittaja ja -tuottaja. Leigh on esiintynyt lukuisissa elokuvissa sekä tehnyt töitä televisiosarjoissa ja -elokuvissa. Hän ohjasi vuonna 2001 ensimmäisen pitkän elokuvansa, "Pirunmoiset pirskeet", yhdessä Alan Cummingin kanssa. Leigh tunnetaan myös tv-rooleistaan 2010-luvulla sarjoissa "Weeds" ja "Kosto".


title: Jennifer Jason Leigh

text: Leigh on saanut tunnustuksen työstään independent-elokuvissa Lincoln Centerin elokuvayhdistykseltä vuonna 2002. American Cinematheque piti viikon pituisen retrospektiivin Leigh'n elokuvista Los Angelesin Egyptian Theatressa vuonna 2001. Hänet on palkittu myös Telluriden elokuvafestivaaleilla vuonna 1993. Vuonna 2015 Leigh sai parhaan naissivuosan Oscar-, Golden Globe- ja Bafta-ehdokkuudet roolistaan Quentin Tarantinon elokuvassa "The Hateful Eight".


title: Jennifer Jason Leigh

text: Vuonna 1982 kuollut näyttelijä Vic Morrow oli Jennifer Jason Leigh’n isä. Morrow kuoli kesken elokuvansa "Hämärän pelottavat varjot" kuvausten, kun helikopteristuntti epäonnistui.


title: Nicéphore Soglo

text: Nicéphore Dieudonné Soglo (s. 29. marraskuuta 1934) on beniniläinen poliitikko ja maansa entinen presidentti.


title: Nicéphore Soglo

text: Soglo opiskeli kirjallisuutta, lakia ja taloustieteitä Pariisin yliopistossa. Tämän jälkeen hän palasi Beniniin, mutta siirtyi ulkomaille Mathieu Kérékoun noustua valtaan sotilasvallankaappauksen avulla vuonna 1972. Tänä aikana Soglo toimi muun muassa Kansainvälisen valuuttarahaston ja Maailmanpankin hyväksi. Vuonna 1990 hän nousi Beninin väliaikaiseksi pääministeriksi.


title: Nicéphore Soglo

text: Vuonna 1991 Soglo voitti Mathieu Kérékoun presidentinvaaleissa (67,73 % äänistä) ja nousi maansa presidentiksi. Vuodesta 1994 lähtien hän on johtanut Parti de la renaissance du Bénin -puoluetta. Vuonna 1996 Soglon korvasi Beninin presidenttinä Mathieu Kérékou. Soglo osallistui myös vuoden 2001 presidentinvaaleihin, mutta hävisi Mathieu Kérékoulle saaden 27,12 % äänistä. Soglo ei voinut osallistua enää vuoden 2006 vaaleihin, sillä Beninin presidentin on oltava valitsemishetkellä iältään alle 70-vuotias.


title: Nicéphore Soglo

text: Vuonna 2002 Soglo valittiin Cotonoun pormestariksi.


title: Senaatti-kiinteistöt

text: Senaatti-kiinteistöt (), entinen Valtion kiinteistölaitos, on Suomessa valtiovarainministeriön alainen liikelaitos, joka tuottaa tilapalveluja ensisijaisesti valtionhallinnon asiakkaille. Toimitilojen vuokraus, investoinnit, kiinteistövarallisuuden kehittäminen ja hallinta muodostavat palvelujen perustan. Asiakkaina ovat muun muassa valtion virastot, tutkimus- ja kulttuurilaitokset, vankilat sekä puolustushallinto. Senaatti-kiinteistöjen pääkonttori sijaitsee Helsingin Sörnäisissä. Toimipisteitä on 12 paikkakunnalla eri puolilla Suomea.


title: Senaatti-kiinteistöt

text: Senaatti-kiinteistöt perustettiin maan vanhimman keskusviraston, rakennushallituksen, seuraajaksi vuonna 1995 nimellä Valtion kiinteistölaitos. Se muutettiin liikelaitokseksi 1999, ja laitos sai nykyisen nimensä vuonna 2001.


title: Senaatti-kiinteistöt

text: Senaatti-kiinteistöjen hallinnassa olevista rakennuksista 500 on suojeltuja.


title: Senaatti-kiinteistöt

text: Senaatti-kiinteistöjen koko omaisuuden arvo on noin 4,5 miljardia euroa.Senaatti-kiinteistöillä on neljä toimialaa, joihin on koottu toiminnaltaan ja palvelutarpeiltaan samankaltaisia asiakkaita:


title: Senaatti-kiinteistöt

text: Yhtiön osakekantaan kuuluu myös IP-Kiinteistöt Oy ("Ilmapuolustuskiinteistöt").


title: Jere

text: Jere on suomalainen miehen etunimi.


title: Jere

text: Jere on yleisin suomalainen lyhentymä heprealaisperäisestä nimestä "Jeremia", jonka merkitys on 'Jahve kohottaa', 'Jahve on korkea'.


title: Jere

text: Nimi on ollut käytössä jo 1800-luvulta lähtien, mutta Jere alkoi yleistyä 1980-luvulla. Se kuuluu 1990-luvun ja 2000-luvun alun suosituimpiin etunimiin. Suomen almanakassa Jere on ollut vuodesta 1973 lähtien.


title: Jere

text: Vuoden 2012 loppuun mennessä Väestörekisterikeskuksen mukaan hieman alle 10 400 henkilöä on saanut nimekseen Jere


title: Kruunuasunnot

text: Kruunuasunnot Oy on suomalainen kiinteistöyhtiö, joka perustettiin vuonna 1999 hallinnoimaan entisiä Suomen puolustusvoimien omistuksessa olleita vuokra-asuntoja. Yritys on Suomen valtion omistaman Governia Oy:n tytäryhtiö. Nykyisin yhtiö omistaa noin 2 500 vuokra-asuntoa eri puolilla Suomea. Asunnoista noin 60 prosenttia on vuokrattu Puolustusvoimille, loput 40 prosenttia vuokrataan yleisillä asuntomarkkinoilla.


title: Kruunuasunnot

text: Vuosina 1999–2001 Kruunuasuntojen omistukseen siirtyi puolustusvoimilta 5 350 asuntoa. Kiinteistösijoitusyhtiö Kapiteeli myi vuonna 2004 tytäryhtiön Kruunuasunnot Oy koko osakekannan Solidiumille. Kaupan kokonaisarvo oli noin 115 miljoonaa euroa. Kun Solidium jakautui vuonna 2009, Kruunuasunnot Oy siirtyi Governia Oy:n 100-prosenttiseen omistukseen.


title: Kruunuasunnot

text: Suomen valtio pääomitti Kruunuasunnot Oy:n tytäryhtiönä tuolloin ollutta A-Kruunu Oy:tä vuonna 2013 osana ensimmäistä lisätalousarviota 30 miljoonalla eurolla tarkoituksena rakennuttaa kohtuuhintaisia vuokra-asuntoja omaan omistukseen Helsingin seudulla.


title: Kruunuasunnot

text: Puolustushallinnon asuntokannan osalta yhtiön yhteistyökumppani kiinteistönhoidossa on Puolustushallinnon rakennuslaitos.


title: Kruunuasunnot

text: Kruunuasunnoilla oli pääosin Arava-omistukseen keskittynyt tytäryhtiö A-Kruunu Oy, aikaisemmalta nimeltään Aravakruunu Oy. A-Kruunu Oy perustettiin joulukuussa 2001 Kruunuasunnot Oy:n tytäryhtiöksi. A-Kruunu Oy siirrettiin valtion suoraan omistukseen v. 2014.


title: Teatao Teannaki

text: Teatao Teannaki (1936 Abaiang – 11. lokakuuta 2016) oli kiribatilainen poliitikko. Hänet valittiin vuonna 1991 maansa presidentiksi Kiribatin kansallisen kehityspuolueen edustajana ja hän toimi virassa 8. heinäkuuta 1991 – 24. maaliskuuta 1994, jolloin hänet pantiin viralta, kun maan parlamentti ei saanut luottamuslauselmaa. Syyskuussa 1994 hän hävisi presidentinvaaleissa Teburoro Titolle.


title: Teatao Teannaki

text: Teannaki valittiin Kiribatin parlamentin puhemieheksi 5. helmikuuta 2016. Hän kuoli 80-vuotiaana sydänkohtaukseen kesken väittelyn 11. lokakuuta 2016.


title: Roberto Farinacci

text: Roberto Farinacci (16. syyskuuta 1892 Isernia, Italia – 28. huhtikuuta 1945 Vimercate, Italia) oli italialainen poliitikko ja fasistisen "Partito Nazionale Fascista" -puolueen merkittävimpiä jäseniä.


title: Roberto Farinacci

text: Roberto Farinacci syntyi Iserniassa köyhään italialaisperheeseen. Hänet erotettiin jo nuorena koulusta, ja vuonna 1909 17-vuotias Farinacci muutti Cremonaan voidakseen työskennellä rakennusmiehenä läheisellä rautatiellä. Näihin aikoihin hän alkoi kiinnostua politiikasta ja liittyi Italian sosiaalidemokraattiseen puolueeseen. Farinacci osallistui ensimmäiseen maailmansotaan, ja sodan päätyttyä hän erosi puolueesta voidakseen osallistua Benito Mussolinin "Fasci Italiani di Combattimento" -järjestön toimintaan.


title: Roberto Farinacci

text: Farinacci alkoi julkaista "Cremona Nuova" -nimistä fasistista sanomalehteä ja johti mustapaitojen ryhmiä pelotellakseen paikallisia asukkaita liittymään fasisteihin. Hän osallistui fasistien marssiin Roomaan, minkä päätteeksi kuningas Viktor Emanuel III joutui nimittämään Mussolinin pääministeriksi. Vuonna 1922 Farinacci julistautui Cremonan pormestariksi.


title: Roberto Farinacci

text: Mussolinin noustua valtaan Farinaccista tuli yksi vaikutusvaltaisimmista fasistipuolueen jäsenistä. Hän keräsi ympärilleen tuhansia kannattajia. Radikaaleista ja äärioikeistolaisista mielipiteistään tunnettu Farinacci piti Mussolinia liian vapaamielisenä johtajana, kun taas Mussolini itse piti Farincaccia väkivaltaisena ja arvaamattomana. Joka tapauksessa Farinacci pidettiin yhtenä "Il Ducen" innokkaimmista kannattajista, ja vuonna 1925 hänestä tuli fasistipuolueen pääsihteeri. Mussolini antoi hänelle tehtäväksi johtaa Italian militarisointia, mutta Farinacci alkoi pian riitelemään diktaattorin kanssa, minkä seurauksena hänet erotettiin puolueen pääsihteerin virasta. Uudeksi pääsihteeriksi tuli Augusto Turati, ja militarisoinnin johtaminen annettiin Achille Staracelle.


title: Roberto Farinacci

text: Vuonna 1935 kenraaliluutnantiksi ylennetty Farinacci osallistui Etiopian sotaan, jonka aikana hän menetti kätensä käsikranaatin räjähdyksessä. Samana vuonna hän liittyi fasistien suureen neuvostoon. Vuonna 1937 hän osallistui Espanjan sisällissotaan Francisco Francon johtamien kansallismielisten puolella.


title: Roberto Farinacci

text: Toisen maailmansodan alkaessa Farinaccista oli tullut yksi Mussolinin luotetuimmista neuvonantajista. Juuri hän ehdotti Mussolinille Italian osallistumista sotaan Saksan liittolaisena. Vuonna 1941 hänet siirrettiin italialaisten miehittämään Albaniaan.


title: Roberto Farinacci

text: Vuonna 1943 Farinacci osallistui fasistien suuren neuvoston hätäkokoukseen, joka johti Mussolinin syöksemiseen vallasta. Farinacci ei uskaltunut äänestää Mussolinin syrjäyttämisen puolesta, minkä seurauksena hän joutui pakenemaan Saksaan välttyäksen marsalkka Badoglion johtaman uuden hallituksen julistamalta pidätysmääräykseltä. Saksassa kansallissosialistit asettivat Farinaccin Pohjois-Italiaan perustetun "Salòn sosiaalisen tasavallan" hallituksen jäseneksi. Hän kuitenkin joutui saksalaisten vapauttaman Mussolinin epäsuosioon ja vetäytyi takaisin Cremonaan osallistumatta enää poliittiseen toimintaan.


title: Roberto Farinacci

text: 28. huhtikuuta 1945 Farinacci joutui kommunististen partisaanisissien teloittamaksi Vimercatessa.


title: Document

text: Document on R.E.M:n viides studioalbumi. Se julkaistiin syyskuussa 1987 muutama kuukausi kokoelmalevy "Dead Letter Officen" jälkeen. "Document" oli yhtyeen viimeinen studioalbumi I.R.S. Recordsille ja albumi, jonka myötä yhtye nousi lopullisesti merkittävien rockyhtyeiden joukkoon - joulukuussa 1987 R.E.M. oli "Rolling Stonen" kannessa otsikolla "Amerikan paras Rock and Roll -yhtye".


title: Document

text: "Document" oli ensimmäinen Scott Littin tuottama R.E.M.-albumi. Littin ja yhtyeen yhteistyö jatkui aina "New Adventures in Hi-Fi" -levylle asti. Document oli ensimmäinen R.E.M. -levy, joka myi platinaa ja levyllä oli yhtyeen ensimmäinen suuri hitti: "The One I Love", joka nousi Yhdysvaltain singlelistan sijalle yhdeksän.


title: Document

text: Kaikki kappaleet Berry, Buck, Mills ja Stipe paitsi "Strange", joka on alun perin Wiren kappale.Lisäksi Euroopan CD-versiossa (1993) ovat seuraavat bonuskappaleet:


title: Asentaja-aliupseeri (tietojärjestelmälinja)

text: Tietojärjestelmälinjan asentaja-aliupseeri on Suomen Puolustusvoimien tietoliikenneasentajakoulutuksen saanut henkilö.


text: Asentaja-aliupseerit koulutetaan Riihimäen Viestirykmentissä Etelä-Suomen Viestipataljoonan (E-SVP) Aliupseerikoulussa Tietojärjestelmälinjalla. Asentajakoulutukseen hakeudutaan peruskoulutuskauden aikana valtakunnallisella haulla, ja kurssille valitaan jokaisesta saapumiserästä noin kaksikymmentä varusmiestä. Linjalle hyväksytyt siirtyvät E-SVP:n Aliupseerikouluun peruskoulutuskauden jälkeen. Koulutukseen sisältyy aliupseerikurssin lisäksi viiden viikon mittainen täydennyskoulutus, joka suoritetaan heti aliupseerikurssin jälkeen.


text: Asentajiksi koulutetaan vain aliupseereita, ja linjalta Reserviupseerikouluun Haminaan siirtyvät oppilaat saavat yleisen viestikoulutuksen.


text: Tietojärjestelmälinjan asentajaopintosuunnan aselajikoulutus sisältää muun muassa kupari- ja valokuitukaapeloinnin, lähiverkkolaitteet (joista tärkeimpinä reitittimet) ja SDH-solmun.


text: Asentaja-aliupseerin palvelusaika on – kuten kaikilla varusmiesjohtajilla – 347 vuorokautta. Tyypillisin palveluspaikka pitkän koulutuskauden jälkeen on maanpuolustusalueen Johtamisjärjestelmäkeskus.


title: Crips

text: Crips on Los Angelesista lähtöisin oleva katujengien ryhmittymä, joka jakautuu satoihin erillisiin itsenäisiin jengeihin. Crips on yksi tunnetuimmista katujengeistä Yhdysvalloissa, ja monilla rap-artisteilla on yhteyksiä jengeihin. Jengin tunnusväri on sininen.


title: Crips

text: Crips koostuu enimmäkseen afroamerikkalaisista nuorista miehistä. Jengin kilpailijoita ovat Bloods-jengi sekä jotkut latinalaistaustaiset jengit. Toisaalta itsenäiset Crips-jengit kamppailevat myös keskenään.


title: Crips

text: Raymond Washington ja Stanley Williams perustivat Cripsin Los Angelesissa 6. kesäkuuta 1969. Aluksi jengin nimi oli "Baby Avenues" joka oli kunnianosoitus vanhemmalle jengille The Avenuesille, mutta nimi vaihtui vuonna 1971 "Cribsiin". "Crips" nimi syntyi sanomalehtitoimittajan kirjoitusvirheestä, josta termi myöhemmin vakiintui. Ensimmäinen Crips-jengi oli Williamsin johtama "West Side Crips".


title: Crips

text: Cripsin maineen noustessa siihen liittyi monia pienempiä katujengejä. Los Angelesin kilpailevat jengit puolestaan yhdistyivät ja alkoivat kutsua itseään "Bloodseiksi". Jengit ovat kilpailleet keskenään vuodesta 1979 lähtien, ja ne ovat laajentuneet Los Angelesin lisäksi muualle Yhdysvaltoihin sekä sen ulkopuolelle.


title: Crips

text: 1980-luvulla Crips alkoi muun rikollisen toiminnan ohella myydä poltettavaa kokaiinia eli crackia. Huumerahojen myötä jengi sai lisää valtaa kaduilla.


title: Crips

text: Cripsien perustajajäsen Stanley ”Tookie” Williams tuomittiin Albert Owensin, Yen-Yi Yangin, Tsai-Shai Lin ja Yee-Chen Linin murhasta kuolemaan vuonna 1979. Vuonna 2004 julkaistu elokuva "" kertoo Williamsin elämäntarinan. Vankilaan jouduttuaan Williams teki vankilasta käsin paljon katujengien vastaista työtä. Kalifornian kuvernööri Arnold Schwarzenegger hylkäsi Williamsin armahdusanomuksen ja hänet teloitettiin myrkkyruiskeella Kaliforniassa 13. joulukuuta 2005.


title: Crips

text: Toinen paljon keskustelua herättänyt Cripsin jäsen on Sanyika Shakur (ent. "Kody Scott"). Teini-iässä Crips-jengiin liityttyään Shakur oli jättänyt koulunkäyntinsä kesken. Jouduttuaan San Quentinin vankilan eristysselliin hän kuitenkin kiinnostui opiskelusta. Opeteltuaan ensin lukemaan ja kirjoittamaan kunnolla Shakur alkoi perehtyä afrikkalaiseen ja afroamerikkalaiseen historiaan sekä marxilaiseen kirjallisuuteen. Tämän prosessin seurauksena 16 tiiviin jengiläisvuoden jälkeen Shakur irtaantui Cripseistä. Shakur kirjoitti Pelican Bayn vankilan eristyssellissä omaelämäkertansa (Kody Scott: "Monster – Crips-jengiläisen muistelmat", 1993).


title: Crips

text: "Crip Walk" on Crips-jengiläisten oma kävelytyyli. Liike näyttää lähinnä tanssilta, mutta jäsenet itse kuitenkin painottavat ettei kyse ole tanssimisesta vaan kävelemisestä.


title: Crips

text: Oikeaoppisesti käveltynä näyttää kuin kävelijä leijuisi lattialla puolelta toiselle. Crip Walkia voi nähdä joidenkin artistien musiikkivideoilla ja kiertuetallenteilla. Esimerkiksi Crips-jengiin kuuluva artisti Xzibit on tehnyt kappaleen ”Get Your Walk On”, jonka musiikkivideolla nähdään runsaasti Crip Walk -kävelyä. Kävelytyyli on kielletty useissa yhdysvaltalaisissa kouluissa, koska se on johtanut välienselvittelyihin ja väkivaltaan kouluaikana.


title: Crips

text: Crip Walk -kävelytyylistä on monia eri muunnelmia, kuten esimerkiksi Clown Walk -tanssityyli, jossa liikkeet ovat laajamittaisempia ja nopeatempoisempia. Clown Walkissa on myös enemmän liikkeitä ja niiden variaatioita kuin Crip Walkissa.


title: Flavia Bujor

text: Flavia Bujor (s. 8. elokuuta 1988) on ranskalainen kirjailija. Hän syntyi Romaniassa vanhempiensa ainoana lapsena. Perhe muutti Pariisiin, kun Bujor oli kaksivuotias. Flavian äiti on psykoanalyytikko ja isä kuvanveistäjä. Bujor kirjoitti esikoisromaaninsa, fantasiakirjan nimeltä "Ennuskivien mahti" 12-vuotiaana. Kirjasta tuli maailmanmenestys: romaanin käännösoikeudet myytiin oikopäätä 23 maahan, ja Miramax osti teoksen elokuvaoikeudet. Teos oli pitkään Ranskan ja Saksan myyntilistojen kärkikirjoja.


title: Amfibiovaunu

text: Amfibiovaunu on panssarivaunu, joka on täysin uintikykyinen ilman lisälaitteita (kuten esimerkiksi kahluuputkea).


title: Amfibiovaunu

text: Amfibiovaunujen edeltäjänä voidaan pitää Orukter Amphibolosia, jonka kehitti yhdysavaltalainen keksijä Oliver Evans vuonna 1805. Vuonna 1806 ensimmäiset amfibioajoneuvot todella valmistuivat.


title: Amfibiovaunu

text:
Sotilaskäytössä amfibioajoneuvot olivat ensimmäistä kertaa ensimmäisessä maailmansodassa. Sodan jälkeen kehitystyö oli vähäistä ja alkoi uudelleen vasta toisen maailmansodan aikana. Vaikka toisessa maailmansodassa amfibiovaunut eivät saavuttaneet suurta suosiota sotilaiden joukossa, havaittiin ylemmässä johdossa tämä erittäin käytännölliseksi tavaksi ylittää vesistöjä ilman siltoja tai muita vastaavia vesistönylitystapoja. Kehitys jatkui ja kylmän sodan aikana amfibiovaunut kehittyivät nykyaikaiselle tasolleen. Silloin kehittyneimpiä amfibiovaunuja olivat BMP-rynnäkköpanssarivaunut.
Tämä vaunutyyppi asetettiin Suomessa vesistötoimintakieltoon Taipalsaaren onnettomuuden johdosta. Kieltoa ei vielä vuonna 2008 ole kumottu; kumoaminen ei epävirallisten lähteiden mukaan ole edes suunnitteilla.


title: Amfibiovaunu

text: Vuonna 2007 Suomen merkittävin amfibiosotilasajoneuvo on Pasi-panssariauto.


title: Metalliliitto (radio-ohjelma)

text: Metalliliitto oli vuonna 1988 alkunsa saanut suomalainen radio-ohjelma, joka nimensä mukaisesti keskittyi metallimusiikkiin. Ohjelman viimeinen juontaja oli Matti Riekki. Viimeinen Metalliliitto-lähetys oli 31.12.2009, ja seuraavan vuoden alussa sen korvasi Kaarle Viikatteen ja Erno Kulmalan juontama Kaarle ja Erno raskaana.


title: Metalliliitto (radio-ohjelma)

text: Alun perin ohjelmaa lähetettiin osana Ylen Rockradiota, kunnes kanavauudistuksen myötä se siirtyi Radiomafialle kesäkuussa 1990 ja edelleen YleX:lle tammikuussa 2003. Ensimmäinen varsinainen Metalliliitto-lähetys oli 6. kesäkuuta 1990.


title: Metalliliitto (radio-ohjelma)

text: Metalliliittoa juonsi vuoteen 2006 asti Klaus Flaming, joka tammikuussa 2004 sai parikseen Inferno-lehden nykyisen päätoimittajan Matti Riekin. Viimeisen Metalliliitto-lähetyksensä Flaming juonsi 30. marraskuuta 2006 ja on sittemmin siirtynyt Nelonen Median vuoden 2007 alussa aloittaneen radiokanavan Radio Rockin juontajaksi. Ohjelman pituus kasvoi alun 45 minuutista ensin tunnin mittaiseksi ja lopulta kahteen tuntiin. Lähetysaika vaihteli keskiviikko-, torstai- ja sunnuntai-illan välillä. Kaksituntisen aikana käytiin läpi uutuusalbumit ja -DVD:t vanhempaakaan materiaalia kuitenkaan unohtamatta sekä haastateltiin jotain ajankohtaista artistia.


title: Metalliliitto (radio-ohjelma)

text: Levy-yhtiö Spinefarm Records on julkaissut kokoelma-albumit "Metalliliitto" (1997), "Metalliliitto 2" (1998), "Blackmetalliliitto" (1998), "Metalliliitto 1999" (1999) ja "Milleniumliitto" (1999), joista molemmat 1999 painokset olivat tuplalevyjä. Kokoelmat on varustettu Klaus Flamingin saatesanoilla.


title: Sarjakuvakäsikirjoittaja

text: Sarjakuvakäsikirjoittaja laatii sarjakuville käsikirjoitukset, joiden perusteella sarjakuvapiirtäjä piirtää työn valmiiksi. Joskus käsikirjoittaja myös piirtää itse omat sarjakuvansa, kuten vaikkapa Carl Barks, Romano Scarpa tai Hergé.


title: Vaihdevuodet

text: Vaihdevuosiksi eli menopaussiksi on kutsuttu perinteisesti naisen niitä ikävuosia, joiden aikana estrogeenien ja keltarauhashormonin tuotanto vähenee ja veren testosteronipitoisuus laskee (klimakterium). Uudemman määritelmän mukaan vaihdevuodet tarkoittaisivat sitä aikaa, jolloin naisella on vaihdevuosioireita. Vaihdevuosiin liittyy fysiologisten muutosten lisäksi usein myös kognitiivisia ja/tai psykologisia oireita. Vaihdevuosioireiden mediaanikesto on seitsemän vuotta ja ne alkavat yleensä hieman ennen kuukautiskierron päättymistä.


title: Vaihdevuodet

text: Menopaussi eli viimeiset kuukautiset tulevat suomalaisella naisella keskimäärin 51 vuoden iässä, mutta se vaihtelee yksilöllisesti 45–55 vuoden välillä. Kriteerinä pidetään, että vaihdevuosi-ikäisellä naisella kuukautiset ovat olleet pois yli vuoden.


title: Vaihdevuodet

text: Vaihdevuodet tulevat amerikkalaisella naisella keskimäärin 51 vuoden iässä, brittiläisellä naisella luku on keskimäärin 52.


title: Vaihdevuodet

text: Vaihdevuodet jaotellaan "premenopaussiin", "perimenopaussiin" ja "postmenopaussiin". Premenopaussi alkaa yleensä 41–48 vuoden välillä, ja sen kesto voi vaihdella parista vuodesta kymmeneen vuoteen. Premenopaussin aikana hormonitoiminta alkaa heikentyä, mikä ilmenee usein ylimääräisenä karvankasvuna ja myöhemmin kuukautisten epäsäännöllistymisenä. Perimenopaussi kestää noin 1–2 vuotta, yleensä noin 48–54-vuotiaana. Naisen viimeiset kuukautiset tulevat perimenopaussin aikana. Postmenopaussin aikana, noin 52–60-vuotiaana naishormonien tuotanto loppuu käytännössä lähes kokonaan. Vaihdevuosioireet kestävät joskus vain muutamia kuukausia ja joskus ne kestävät koko loppuelämän.


title: Vaihdevuodet

text: Elimistön hormonituotannon väheneminen ei tapahdu tasaisesti, mikä aikaansaa hormonitason heilahteluja. On viitteitä siitä, että ainakin kognitiiviset oireet johtuvat nimenomaan hormonitasojen heilahteluista eikä matalista hormonipitoisuuksista.


title: Vaihdevuodet

text: Sympaattisen hermoston reaktiot vaihdevuosiin liittyviin hormonitason heilahteluihin, veren testosteronipitoisuuden laskuun ja harmaan aivoaineen katoon ovat yksilöllisiä. Kuumat aallot ja yölliset hikoilupuuskat ovat yleisiä oireita. Muita vaihdevuosien mahdollisia oireita ovat unihäiriöt, väsymys, heikotus, huimaus, palelu, pahoinvointi, päänsärky, huonovointisuus fyysisen rasituksen aikana tai jälkeen, verensokerin säätelyhäiriöt, vatsan rasvakerroksen kasvu, hermostuneisuus, ärtyneisyys, aggressiivisuus, ahdistuneisuus, masentuneisuus, rintakivut, puristava tunne rinnassa, sydämen tykytys, päänsärky, nivel- ja lihaskivut, tuntohäiriöt käsissä ja jaloissa, haluttomuus, painonnousu, ummetus, virtsaamisvaivat ja -karkailu. Vaihdevuosi-ikäinen nainen saattaa jopa havahtua hereille keskellä yötä edellä mainittujen oireiden herättämänä.


title: Vaihdevuodet

text: Vaihdevuosiin saattaa liittyä myös muistin heikkenemistä ja keskittymiskyvyn laskua sekä hienomotoriikan häiriöitä. Nämä oireet ovat pahimmillaan yleensä kuukautisten loppumista seuraavana vuonna ja alkavat lievetä sen jälkeen. Vaihdevuosi-oireistosta huolimatta vanhenevilla naisilla näyttäisi olevan keskimäärin parempi muisti kuin samanikäisillä miehillä. On kuitenkin olemassa viitteitä siitä, että älyllistä suorituskykyä haittaava kognitiivinen vaihdevuosioireisto korreloi voimakkaasti myöhemmällä iällä kehittyvän dementian kanssa. Naishormonikorvaushoitoa saaneille naisille kehittyy menopaussin aikana vähemmän harmaan aivoaineen katoa, mikä on yhdistetty parempaan kognitiiviseen suorituskykyyn. Naishormonikorvaushoito lisää kuitenkin 50 prosenttia riskiä sairastua dementiaan.


title: Vaihdevuodet

text: Rintojen maitorauhaset surkastuvat hormonitasojen vähentyessä, ja rinnat alkavat roikkua ja litistyvät hieman, koska rintojen iho ja rasvakudos eivät surkastu maitorauhasen tavoin. Emättimen kosteudesta huolehtivien rauhasten toiminta heikkenee, mikä johtaa usein emättimen limakalvojen kuivumiseen ja kiihottumiseen liittyvän kostumisen lakkaamiseen. Estrogeenin puutos aiheuttaa usein myös emättimen limakalvon ylimmän kerroksen solujen katoamisen, joka johtaa limakalvon ohenemiseen eli atrofiaan. Atrofiaan saattaa liittyä tulehdusmuutoksia.


title: Vaihdevuodet

text: Vaihdevuosiin liittyvät hormonaaliset muutokset vaikuttavat epäedullisesti kehon rasvan jakautumiseen ja veren rasva-arvoihin. Veren kolesterolipitoisuus kohoaa lähes puolella yli 55-vuotiaista naisista. Myös energiantarve vähenee ja rasvan kertyminen keskivartaloon yleistyy, mikä johtaa kohonneeseen riskiin sairastua sydän- ja verisuonisairauteen..


title: Vaihdevuodet

text: Emättimen kuivuutta ja kostumishäiriötä voidaan hoitaa estrogeenipaikallishoidolla eli estradiolia sisältävillä emätinvoiteilla tai -puikoilla. Vaihdevuosista tai munasarjojen poistosta johtuvaa seksuaalista haluttomuutta voidaan hoitaa testosteronikorvaushoidolla, jonka avulla seksuaalisesti tyydyttävien tapahtumien määrä nousee tutkimusten mukaan keskimäärin 60 prosenttia. Testosteronin on todettu lisäävän myös sukupuolista nautintoa.


title: Vaihdevuodet

text: Vaihdevuosista johtuvien hormonitasojen heilahteluiden aiheuttamia oireita pyritään usein lievittämään myös naishormonikorvaushoidolla, Suomessa yleisimmin luontaisella 17-beeta-estradiolilla sekä synteettisillä 17-alfa-hydroksiprogesteroni- ja 19-nortestosteronijohdoksilla.Limakalvo-oireiden paikallishoidossa käytetään lähinnä estriolia ja estronia.


title: Vaihdevuodet

text: Naishormonikorvaushoito auttaa osaan vaihdevuosioireista, ja se pitäisi aloittaa mieluiten heti oireiden ilmaannuttua, jotta se olisi mahdollisimman tehokasta. Kuusikymppisenä aloitetulla hoidolla ei ole enää lainkaan tehoa. Naishormonikorvaushoito ei vähennä kuitenkaan seksuaalista haluttomuutta, vaikka se aloitettaisiin heti oireiden alettua.


title: Vaihdevuodet

text: Keski-iän jälkeinen estradiolikorvaushoito lisää lisäksi riskiä sairastua dementiaan jopa 50 prosentilla sekä myös merkittävästi rinta- ja munasarjasyövän riskiä etenkin silloin, kun se sisältää sekä estrogeenia että keltarauhashormonia. Hoito lisää myös laskimoveritulpan vaaraa etenkin hoidon ensimmäisten kuukausien aikana. Tämän vuoksi suositellaan, että hormonikorvaushoitoa käytettäisiin mahdollisimman lyhyen aikaa, mieluiten vain 2–5 vuotta


title: Vaihdevuodet

text: Estrardiolihormonikorvaushoitoa ei suositella muun muassa silloin, kun potilaalla on ollut rintasyöpä, kohtusyöpä, syvä laskimotukos tai hyytymistekijähäiriö, huonossa hoitotasapainossa oleva verenpainetauti, sydän- tai maksasairaus. Tällöin suositellaan vain paikallisestrogeenin käyttöä, joka auttaa ainoastaan limakalvo-oireisiin.


title: Marder

text: Marder () on saksalainen rynnäkköpanssarivaunu, jonka valmistaja on Rheinmetall Landsystems Gmbh. Vaunut otettiin Bundeswehrin käyttöön 1970-luvulta alkaen.


title: Marder

text: Ensimmäiset prototyypit ja esituotannon vaunut valmistuivat vuosien 1967 ja 1968 välisenä aikana. Vuonna 1969 Rheinmetal sai tilauksen Länsi-Saksan armeijalta. Ensimmäiset sarjatuotannossa valmistuneet vaunut toimitettiin toukokuussa 1971 ja tuotanto jatkui vuoteen 1975, kun noin 2100 vaunua oli valmistunut. Tämä jälkeen samalle alustalle rakennettiin Roland-ilmatorjuntaohjus-vaunuja. Vaunu on ollut käytössä vain Saksan armeijalla. Sen ilmatorjunta-versio Roland on käytössä myös Brasiliassa. Kreikka on neuvotellut 500 käytetyn vaunun hankkimisesta.


title: Marder

text: Marderin aseistuksena on 20 mm Rheinmetall MK 20 Rh202 −konetykki kahden miehen tornissa. Sen lisänä on 7,62 mm MG3 −konekivääri tykin suuntaisesti. Aikaisemmissa versiossa oli toinen MG3 kauko-ohjattuna takarungon päällä. Voimanlähteenä on 600 hevosvoiman (441 kW) MTU MB 833. Pian vaunujen valmistumisen jälkeen niihin lisättiin MILAN-panssarintorjuntaohjus, jonka ampujana oli aluksi vaununjohtaja. Jälkeenpäin kaikkiin vaunuihin lisättiin lämpökamera.


title: Marder

text: Vuonna 1988 alkaneessa päivitysohjelmassa Thyssen Henschel lisäsi kaikkiin vaunuihin panssarointia, jonka on tarkoitus pysäyttää Neuvostoliiton BMP-2:n 30 mm konetykin ammus sekä uudet rypälepommit. Vaunun massa kasvoi 35 tonniin ja samalla voimansiirto ja jousitus uusittiin.


title: Marder

text: Yleisin käytössä oleva malli on Marder 1A3. Malli 1A4 lisäsi ainoastaan kyvyn käyttää salattua radioverkkoa. 1A5:ssä on lisäksi parannettu suoja miinoja vastaan.


title: Marder

text: Marder oli pohjana Thyssen-Henschelin kevyelle vaunulle, joka sai Argentiinassa nimen TAM ("Tanque Argentino Mediano"). Runkoa on käytetty Rolandin lisäksi Jagdpanzer Kanone 90mm:ssa ja Raketenjagdpanzer SS-11:ssä.


title: Marder

text: Marder -vaunut tullaan korvaamaan uusilla Puma -vaunuilla vuosien 2010–2020 aikana.


title: Marder

text:
Miehistö
Aseistus
Mitat
Taistelumassa
Nopeus
Toimintamatka
Panssarointi


title: Lastensuojelun Keskusliitto

text: Lastensuojelun Keskusliitto on vuonna 1937 perustettu lastensuojelualan kattojärjestö, joka toimii aktiivisena vaikuttajana ja voimien yhdistäjänä lapsen oikeuksien asioissa sekä kansallisella että eurooppalaisella tasolla. Keskusliitto tavoittelee yhteiskunnassa tilannetta, jossa lasten tarpeet on aidosti asetettu etusijalle päätöksenteossa ja että lapselle kuuluvat oikeudet toteutuvat täysimääräisinä. Keskusliitolla on 93 jäsenjärjestöä ja 37 kunta- tai kuntayhtymäjäsentä. Linnanmäen huvipuistoa Helsingissä ylläpitävä Lasten Päivän Säätiö on toiminnan merkittävin rahoittaja.


title: Lastensuojelun Keskusliitto

text: Lastensuojelun Keskusliitto julkaisee kuukausittain lasten ja nuorten kasvatusta käsittelevää Lapsen Maailma-lehteä.


title: Lastensuojelun Keskusliitto

text: Lastensuojelun Keskusliitto voi varsinaiseksi jäsenekseen hyväksyä hallituksen päätöksellä ja sille osoitetun vapaamuotoisen kirjallisen hakemuksen perusteella kunnan, yhdistyksen tai muun yhteisön. Jäseneksi päästäkseen hakijan tulee olla lastensuojelun alalla työskentelevä ja toimialan kehittämistä edistävä rekisteröity yhdistys, säätiö tai muun oikeuskelpoinen yhteisö. Sen toiminta-alueena on oltava lisäksi joko koko maa tai jompikumpi kielialue kokonaisuudessaan. Poikkeustapauksissa voidaan varsinaiseksi jäseneksi hyväksyä edellä mainittua suppeammallakin alueella toimiva hakija, jos sen toiminnalla harkitaan olevan lastensuojelulle yleistä merkitystä.


title: Paul Burke (rugby)

text: Paul Burke (s. 1. toukokuuta 1973 Paddington, Lontoo) on irlantilainen rugbypelaaja. Hänen nykyinen seuransa on Munster Rugby. Burke on pelannut aiemmin urallaan muun muassa irlantilaisessa Cork Constitution -joukkueessa sekä Leicester Tigersissä. Hän on edustanut myös Irlannin maajoukkuetta.


title: Hjalmar Schacht

text: Horace Greeley Hjalmar Schacht (22. tammikuuta 1877 Tingleff, Pohjois-Schleswig – 3. kesäkuuta 1970 München) toimi Saksan keskuspankin eli Reichsbankin pääjohtajana 1933–1939 ja rahaministerinä 1935–1937. Schachtin kaudella kansallissosialistisen Saksan talous elpyi valtiojohtoisilla teollistamis- ja rakennushankkeilla sekä asevarustelu käynnistyi vuonna 1933 Hitlerin julistauduttua valtakunnankansleriksi. Schachtin työhön kuului kansallissosialistisen Saksan rahoitus.


title: Hjalmar Schacht

text: Schacht perusti Metallurgische Forschungsgesellschaft -yhtiön, jonka kautta kansallissosialistinen Saksa sai rahoitusta laskemalla liikkeelle Mefo-rahoitusinstrumentteja. Saksan markoiksi muunnettavissa olevat Mefo-rahoitusinstrumentit mahdollistivat suuremmat alijäämät kuin muuten olisivat olleet mahdollisia. Mefo-rahoitusinstrumentit olivat Schachtin keksintö, joka synnytti talouskasvua ja niitä käytettiin aseiden hankkimiseen.


title: Hjalmar Schacht

text: Schachtia syytettiin Nürnbergin sotarikosoikeudenkäynnissä, mutta hänet vapautettiin. Schachtin lievää kohtelua ja vapauttamista ajoi kollegansa, Bank of Englandin eli Ison-Britannian keskuspankin pääjohtaja Montagu Norman.


title: Hjalmar Schacht

text: Hjalmar Schact syntyi saksalaisen kauppiaan ja tanskalaisen äidin lapsena tuolloin Saksan keisarikuntaan kuuluneessa Pohjois-Schleswigissä. Hän sai ensimmäiset etunimensä yhdysvaltalaisen lehtimiehen, kirjailija ja poliitikon Horace Greeleyn mukaan, kolmas nimi Hjalmar, jota Schacht käytti kutsumanimenä, on pohjoismaalainen. Vuodesta 1895 hän opiskeli kansantaloustiedettä Münchenissä, Leipzigissa, Berliinissä ja Kielissä sekä vaihto-oppilaana Pariisissa. Hän väitteli filosofian tohtoriksi 22-vuotiaana englantilaisen merkantilismin teoreettisesta sisällöstä.


title: Hjalmar Schacht

text: Vuodesta 1900 hän oli assistenttina Kauppasopimusten valmistelun keskusvirastossa, vuodesta 1901 vuoteen 1903 hän toimi myös Kauppasopimusyhdistyksen toimitusjohtajana. Vuonna 1903 hän siirtyi suuren liikepankin, Dresdner Bankin, keskusarkiston johtajaksi, vuodesta 1908 vuoteen 1915 hän oli pankin apulaispääjohtaja. Ensimmäisen maailmansodan alettua hän toimi Belgian miehitetyn pääkaupungin Brysselin komendantintoimistossa pankkiasiain osaston johtajana. Hänen tehtäviinsä kuului keskuspankin toiminnan turvaaminen miehitetyssä Belgiassa sekä Belgialta vaadittujen sotakorvausten rahoituksen turvaaminen. Schacht, joka kuului vapaamuurariliikkeeseen vuodesta 1906, julkaisi sodan alettua Preussin suurloošin lehdessä artikkelin, jossa hän korosti, ettei kansainvälinen vapaamuurariliike ollut koskaan sallinut keskuudessaan kansalliskiihkoa.


title: Hjalmar Schacht

text:
Vuodesta 1915 vuoteen 1922 hän toimi yksityisen liikepankin, Nationalbank für Deutschlandin, johtokunnassa. Kun pankki vuonna fuusioitiin toisen liikepankin, Darmstädter Bankin, kanssa, hän siirtyi uuden liikepankin, Darmstädter und Nationalbank KG:n, johtokuntaan. 15. marraskuuta 1923 hänestä tuli valtakunnanvaluuttakomissaari. Uudessa asemassaan hän vaikutti ratkaisevasti Saksan valuutan arvon vakiintumiseen ja suurinflaation loppuun ottamalla käyttöön uuden, entistä vakaamman valuutan, ”eläkemarkan” (Rentenmark). 22. joulukuuta 1923 hänet nimitettiin Saksan valtakunnapankin pääjohtajaksi.
7. huhtikuuta 1924 Schacht nimitettiin myös Saksan kultadiskonttopankin hallintoneuvoston puheenjohtajaksi. Kyseinen pankki oli perustettu Schachtin omasta aloitteesta tukemaan Saksan valtakunnamarkan kurssi ja pitämään se vakaana. Samana vuonna hän neuvotteli Saksalle Versailles’n rauhansopimuksessa määrättyjen sotakorvausten suorittamisesta. Scacht oli mukana neuvottelemassa n.k. Dawesin suunnitelmaa, jossa Saksalla määrättyjen sotakorvausten määrää laskettiin ja maksuaikataulua helpotettiin.


title: Hjalmar Schacht

text: Scacht oli ollut mukana perustamassa vapaamielistä Saksan demokraattista puoluetta ("Deutsche Demokratische Partei", DDP) vuonna 1918. Toukokuussa 1926 hän erosi puolueestaan. Schacht arvosteli kirpeästi Weimarin tasavaltaa hallitsevien sosiaalidemokraattien, katolisen Zentrumin ja DDP:n talouspolitiikkaa, joka perustui pitkälti valtion maksamiin avokätisiin tukiaisiin ja valtion menojen kasvattamiseen. Scachtin mielestä tällainen politiikka tulisi johtamaan valtion velkaantumiseen ja talouspolitiikan vinoutumiseen. Schacht alkoi yhä enemmän kallistua kansalliskonservatiivisten puolueiden suuntaan.


title: Hjalmar Schacht

text: Vuonna 1930 Schacht erosi valtakunnanpankin pääjohtajan tehtävästä. Eron syynä oli se, että valtiopäivät olivat hyväksyneet Schachtin voimakkaasti vastustaman Youngin suunnitelman, jossa Saksa sopi ensimmäisen maailmansodan voittajavaltioiden kanssa sotakorvausten uudelleenjärjestelyistä. Youngin suunnitelmaa vastustivat sekä kommunistinen puolue KPD että oikeistolaiset ryhmät DNVP, NSDAP ja Stahlhelm.


title: Hjalmar Schacht

text: Joulukuussa 1930 Schacht tapasi ystävänsä Emil Georg von Staußin luona Hermann Göringin. 5. tammikuuta 1931 hän söi illallista yhdessä Hermann Göringin, Joseph Goebbelsin ja Adolf Hitlerin kanssa. Kansallissosialistisen puolueen johto, erityisesti Hitler tekivät häneen suuren vaikutuksen. Lokakuussa 1931 Schacht otti osaa n.k. Harzburgin tapaamiseen, jossa oikeistolaiset järjestöt NSDAP, DNVP ja Stahlhelm sopivat yhteistyöstä (joka tosin kuivui nopeasti kokoon). Tapaamisessa Schacht piti huomiota herättäneen puheen, jossa hän hyökkäsi voimakkaasti valtakunnanpankin rahapolitiikkaa vastaan. 1932 Schacht alkoi tukea avoimesti kansallissosialisteja, vaikkei hän liittynytkään puolueeseen. Hän oli eräs Saksan teollisuusjohtajien vetoomuksen allekirjoittajista, jossa he vaativat valtakunnanpresidentti Paul von Hindenburgia nimittämään Hitlerin valtakunnankansleriksi. Noustuaan Saksan valtakunnankansleriksi Hitler nimitti Schachtin uudelleen valtakunnanpankin pääjohtajaksi 17. maaliskuuta 1933. Schacht vieraili kansallissosialistisen puolueen kutsusta useita kertoja Nürnbergin puoluepäivillä ja hän lahjoitti puolueelle suuria rahasummia. Puolueen jäseneksi hän liittyi vasta 1937, jolloin Hitler myönsi hänelle ja muille valtakunnaministereille puolueen kultaisen ansiomerkin.


title: Hjalmar Schacht

text: Elokuusta 1934 marraskuuhun 1937 Schacht toimi valtakunnan talousministerinä, toukokuusta 1935 marraskuuhun 1937 myös Sotatalouden yleisvaltuutettuna. Täten hänen roolinsa oli ratkaisevan tärkeä Saksan valmistautuessa taloudellisesti suursotaan. Joulukuussa 1938 hän kävi Lontoossa neuvotteluja juutalaisten asuttamisesta Saksan ulkopuolelle (n.k. Schacht–Rublee-suunnitelma). 19. tammikuuta 1939 Hitler vapautti Schachtin valtakunnanpankin pääjohtajan tehtävästä, koska tämä oli arvostellut Saksan finanssi- ja varustelupolitiikkaa. Vuodesta 1937 hän oli kuulunut Saksan valtakunnanhallitukseen salkuttomana ministerinä. Tässä tehtävässä hän jatkoi vuoteen 1943, jolloin Hitler vapautti hänet siitäkin.


title: Hjalmar Schacht

text: Vuonna 1944 Gestapo pidätti Schachtin, koska häntä epäiltiin syyllisyydestä Hitlerin vastaiseen salaliittoon, joka toteutti Hitleriä vastaan suunnatun attentaatin 20. heinäkuuta 1944. Sodan loppumiseen asti Schacht oli vangittuna Ravensbrückin ja Flossenbürgin keskitysleireillä.


title: Hjalmar Schacht

text: Nürnbergin sotarikosoikeudenkäynnissä Schacht oli eräs pääsyytetyistä, mutta hänet vapautettiin. Yhdysvaltalainen psykologi Gustav M. Gilbert, joka tutki kaikkien syytettyjen valtakunnanhallituksen jäsenten ja sotilaiden älykkyyden, sai Schachtin älykkyysosamääräksi 143, joka oli syytettyjen älykkyysosamääristä korkein. Koska Schacht oli kuulunut Kolmannen valtakunnan johtohenkilöihin, Württemberg-Badenin osavaltion viranomaiset määräsivät hänet pidätettäksi vain muutama päivä hänen vapauttamisensa jälkeen. Vuonna 1947 saksalainen valamiesoikeus tuomitsi hänet ”pääsyyllisenä” kahdeksaksi vuodeksi työleirille. Hän pääsi kuitenkin ehdonalaiseen vapauteen jo vuonna 1948, ja saman vuoden syyskuussa hänen saamansa tuomio kumottiin ja hänet julistettiin syyttömäksi.


title: Hjalmar Schacht

text: Vapauttamisensa jälkeen Schacht jatkoi Saksan talouselämässä erilaisten neuvostojen jäsenenä ja asiantuntijana. Hän puolusti valtionpankin keskeistä roolia valtion valuutan vakauttajana ja talouselämän kehityksen takaajana. Vuonna 1953 hän perusti Düsseldorfissa liikepankin, Deutsche Außenhandelsbank Schacht und Co., jota hän johti vuoteen 1963.


title: Hjalmar Schacht

text: Vuonna 1965 Schacht oli mukana perustamassa poliittista ryhmittymää, Puolueettomien saksalaisten toimintayhteisöä (”Aktionsgemeinschaft Unabhängiger Deutscher - AUD”). Kyseessä oli konservatiivinen ja kansallismielinen järjestö, joka toisaalta halusi taistella natsivallan perintöä vastaan. 1970-luvulla ryhmittymä siirtyi ympäristöliikkeen suuntaan, ja 1980 se liittyi osaksi Vihreää liikettä.


title: Hjalmar Schacht

text: Hjalmar Schacht kuoli 1970 Münchenissä, ja hänet haudattiin kaupungin Itäiselle hautausmaalle.


title: Susan Hayward

text: Susan Hayward (30. kesäkuuta 1917 Brooklyn, New York — 14. maaliskuuta 1975) oli yhdysvaltalainen näyttelijä. Hayward palkittiin Oscarilla elokuvasta "Antakaa minun elää!" (I Want to Live!, 1958), tämän lisäksi hän oli neljä kertaa ehdolla Oscar-palkinnon saajaksi. Ehdokkuudet olivat elokuvista Virran viemä 1947, Hupsu sydämeni 1949, Laulu sydämessäni 1952 ja Itken vasta huomenna 1955.


title: Susan Hayward

text: Haywardia kiusattiin koulussa kirkkaanpunaisen tukkansa takia. Hän aloitti uransa valokuvamallina jo kouluaikanaan. Vuonna 1937 hän pyrki "Tuulen Viemää" -elokuvaan, mutta hävisi Vivien Leigh. Hayward pääsi kuitenkin näyttelemään pikkurooleja monissa elokuvissa. Menestystä alkoi tulla elokuvien "Erämaalinnakkeen sankarit" 'Beau Geste' (1939), 'Among the Living', (1941), 'Reap the Wild Wind', (1942) myötä. Elokuvassa "Virran viemä" 'Smash-Up: The Story of a Woman', (1947) Hayward sai esittää voimakastahtoista rohkeaa naista. Tästä roolista hän nousi ensimmäistä kertaa Oscar-ehdokkaaksi.


title: Susan Hayward

text: Hayward menehtyi aivokasvaimeen 57-vuotiaana.


title: Susan Hayward

text: Hänellä on tähti Hollywoodin Walk of Famella.


title: Gitega

text: Gitega (aiemmin Kitega) on Burundin Gitegan provinssin hallintokeskus ja maan toiseksi suurin kaupunki. Se sijaitsee linnuntietä noin 65 kilometriä Bujumburasta itään.


title: Gitega

text: Gitega on historiallisesti merkittävä kaupunki. Se oli satoja vuosia Burundin kuninkaan (mwami) kotipaikka ja Burundin kuningaskunnan pääkaupunki. Myös siirtomaa-aikana se oli Burundin hallintokaupunki. Vuonna 2007 Burundin hallitus julisti suunnittelevansa maan pääkaupungin siirtämistä tulevaisuudessa Gitegaan.


title: Gitega

text: Kaupunki on uskonnollinen ja opetuksen keskus. Muun muassa Burundin kansallismuseo sijaitsee Gitegassa.


title: Gitega

text: Gitegan väkiluku vuoden 2008 väestönlaskennassa 41 944 asukasta. Gitegan kunnassa, joka on yksi Gitegan maakunnan 11 kunnasta, asui tuolloin 155 005 ihmistä.


title: Agorafobia

text: Agorafobia eli avaran paikan kammo, aukiokammo tai torikammo on ahdistuneisuushäiriö, josta kärsivä ihminen pelkää avaria paikkoja, kuten merta, aavikkoa tai peltoa. Uhri usein kokee, että ympäristöstä on vaikea paeta tai saada apua. Sana tulee kreikan ’toria’ tarkoittavasta sanasta "agora", minkä vuoksi siitä käytetään myös nimitystä ’torikammo’.


title: Agorafobia

text: Agorafoobikot ahdistuvat paikassa tai tilanteessa, josta ei helposti pääse turvaan. Fobialle on tyypillistä, että ahdistavia tilanteita pyritään mahdollisuuksien mukaan välttämään. Agorafobiaa voi lieventää ottamalla julkisille paikoille mukaan ”tukihenkilön”, kuten ystävän. Vaikeasta agorafobiasta kärsivä henkilö saattaa linnoittautua kotiinsa. Julkisten paikkojen pelot ovat lieväasteisina varsin yleisiä. Noin puolella paniikkihäiriöstä kärsivistä ilmenee myös julkisten paikkojen pelkoja.


title: Agorafobia

text: Usein agorafobia liitetään julkisten paikkojen, kuten torien tai ihmismassojen pelkoon. Osa agorafoobikoista pelkää tyhjiä ja avaria paikkoja, kuten taivasta, merenselkää, tyhjiä saleja tai erilaisia kenttiä. Kyseisen "aavan" pelkoon vaikuttaa voimakas tunne kiintopisteen kadottamisesta. Henkilöllä saattaa esiintyä esimerkiksi tunne taivaan "aavaan kadotukseen" tippumisesta. Agorafobiaan liittyy usein pelko avaruudesta.


title: Ken Owen

text: Ken Owen on rumpali Liverpoolista. Hänet tunnetaan parhaiten yhtenä Carcass-bändin perustajana. Hän hoiti alussa vähän lauluosuuksiakin. Bändin hajottua vuonna 1995 hän perusti Blackstar-bändin kahden muun entisen Carcassin jäsenen kanssa. Vuonna 1999 hän kärsi aivoverenvuodosta, joka teki soittamisen mahdottomaksi. Hiljattain hän näyttää parantuneen suurimmaksi osaksi ja on alkanut soittaa taas rumpuja.


title: Ken Owen

text: Hän inspiroi Carcassia tekemään lääketieteellistä sisältöä lyriikoihinsa.


title: Beatrice Arthur

text: Beatrice "Bea" Arthur (oik. Bernice Frankel, 13. toukokuuta 1922 New York, New York, Yhdysvallat – 25. huhtikuuta 2009 Los Angeles, Kalifornia, Yhdysvallat) oli yhdysvaltalainen näyttelijä, koomikko ja laulaja. Hänet tunnettiin erityisesti Maude Findlayn roolista 1970-luvun sitcomissa "Maude" ja Dorothy Zbornakin roolista 1980-luvun sitcomissa "Tyttökullat". Hänet palkittiin Emmy-palkinnolla molemmista rooleista, minkä lisäksi hän oli useita kertoja Emmy-ehdokkaana. Hän voitti uransa aikana myös Tony-palkinnon näytelmästä "Mame". Arthur sai urastaan tähden Hollywood Walk of Famelle. Hän kuoli 86-vuotiaana 25. huhtikuuta 2009 kotonaan Los Angelesissa. Hän oli sairastanut syöpää.


title: BMP-3

text: BMP-3 on Neuvostoliitossa suunniteltu rynnäkköpanssarivaunu, joka otettiin käyttöön Neuvostoliiton maavoimissa vuonna 1986 ja esiteltiin julkisuudessa ensimmäisen kerran vuonna 1990. BMP-3 yhdistelee panssarivaunun tulivoimaa 100 mm rihlatulla kanuunalla ja rynnäkkövaunun kevyen panssaroinnin.


title: BMP-3

text: BMP-3 juontaa juurensa 1970-luvulla aloitettuun kevyen panssarivaunun suunnitteluohjelmaan. Tuolloin tarkoituksena oli korvata laskuvarjojoukkojen käyttämä ASU-85-rynnäkkövaunu, sekä maavoimien PT-76-tiedusteluvaunu. Korvaavaan vaunuun esitettiin kahta kiplailevaa suunnitelmaa. Kurganissa BMP-linjan suunnitellut Kurganmašzavodin A. Blagonravovin johtama ryhmä esitti korvaajaksi "Objekt 685"-nimen saanutta vaunua ja Volgogradilainen BMD-linjan suunnitellut ryhmä esitti omaa "Objekt 934"-vaunuaan. Lopulta päädyttiin kuitenkin kahteen erilliseen vaunuun maa- ja ilmavoimille erikseen. Maavoimat otti käyttöön BMP-vaunusta johdetun BRM-1K vaunun ja ilmavoimat 2S9 Nona-vaunun. Työ "Objekt 685"-vaunun parissa ei mennyt kuitenkaan kokonaan hukkaan, sillä maavoimat osoitti 1970-luvun lopussa kiinnostusta uuden rynnäkkövaunun hankintaan. A. Blagonravovin johtama ryhmä kehitti tähän tarkoitukseen uuden "Objekt 688"-vaunun, joka perustui "Objekt 685"-vaunun alustalle. Alun perin vaunu oli tarkoitus aseistaa 30 mm konetykillä ja kahdella panssarintorjuntaohjuksen laukaisijalla, mutta näiden tilalle haluttiinkin selvästi BMP-2-vaunua korkeampi tulivoima. Niinpä päädyttiin asentamaan vaunuun 2A70 rihlattu 100 mm kanuuna, sekä 2A72 konetykki. Näillä muutoksilla "Objekt 688" hyväksyttiin maavoimien käyttöön vuonna 1986 nimellä BMP-3.


title: BMP-3

text: BMP-3:n Tulassa KBP:n suunnittelema 2K23-asejärjestelmä koostuu 2A70 rihlattusta 100 mm kanuunasta, 7,62 mm koaksaalisesta konekivääristä, sekä 30 mm 2A72 konetykistä muunnellussa BMP-2-vaunun tykkitornissa. Kanuunalla on automaattinen lataaja, jossa on 22 ammusta. 18 muuta ammusta ja lisäksi kuusi 9M117-ohjusta voi säilöä muualle vaunuun. 9M117-ohjukset voi ladata ammusten lailla automaattisesti ja ne laukaistaan tykistä. Ohjusta ohjaa laser, joka sijaitsee kanuunan yläpuolella. BMP-3-vaunun panssarointi on pääasiallisesti samankaltainen kuin BMP-2 vaunussa. Eroina on rakenteissa käytetty alumiini ja tykkitorniin konetykkien tulelta suojaamaan asennettu lisäpanssarointi. Rynnäkkövaununa BMP-3 kuljettaa myös jalkaväen joukkoja. Kevyiden konekiväärien käyttäjät istuvat ajajan molemmin puolin vaunun etuosassa ja viisi muuta kiväärimiestä tiloissa tykkitornin takana. Jalkaväki poistuu kömpelösti peräosan kahdesta ovesta kahta kapeaa käytävää pitkin, jotka erottaa toisistaan polttoainesäiliöt ja moottorin jäähdytin. Vaunun moottori sijaitsee aiemmista BMP-sarjan vaunuista poiketen vaunun takaosassa. Aiempien BMP-vaunujen yhtenä ongelmana oli vaunujen etupainoisuus, mutta moottorin sijoittaminen takaosaan luo myös omat ongelmansa, kuten kömpelöt jalkaväen tilat. Vaunulta puuttu näin myös moottorin etuosassa sijaitsemisen luoma pieni lisäsuoja sen miehistölle. Tulivoiman kannalta 100 mm rihlattu kanuuna tuo vaunulle muihin rynnäkkövaunuihin verrattuna etulyöntiaseman, joissa on tyypillisesti vain pienempi konetykki. Kevyen panssaroinnin takia ongelmana on kuitenkin vaara tykkitorniin ahdetun suuren ammusmäärän räjähdys, mikäli vaunun etuosan kevyt panssarointi läpäistään. BMP-3 on myös suurin piirtein kaksi kertaa niin kallis, kuin BMP-2-vaunu.


title: BMP-3

text:
Miehistö
Aseistus
Mitat
Taistelumassa
Nopeus
Toimintamatka
Panssarointi


title: Nokia 3660

text: Nokia 3660 on Nokian valmistama älypuhelin, joka julkaistiin vuoden 2003 viimeisellä neljänneksellä. Nokian 3660 hyödyntää Series 60 -ohjelmistoa. Se muistuttaa hyvin paljon edeltäjäänsä Nokia 3650:aa. Erona kännyköiden välillä on mm. näppäimien sijoittelu, joka on 3660:ssa perinteisempi, kun taas 3650:ssa näppäimet tekevät ympyränmallisen kuvion. Erona on myös se, että 3660 pystyy toistamaan enemmän värejä näytössään kuin 3650.


title: Nokia 3660

text: Nokia 3660 on kolmitaajuuspuhelin jossa on automaattinen taajuusalueiden vaihto. Se toimii 900, 1800 ja 1900 MHz GSM-verkoissa. Muistia puhelimessa on 3,4 Mt. Nokia 3660:ssa on MMC- muistikorttipaikka jolla on mahdollista kasvattaa puhelimen muistia, jopa 2 Gt:lla. Langaton tiedonsiirto on mahdollista infrapunan tai Bluetooth-teknologian avulla. Puhelimen XHTML-selaimella on mahdollista surffata internetissä.


title: Lana Jurčević

text: Lana Jurčević (s. 7. marraskuuta 1984 Zagreb) on kroatialainen laulaja. Hänen debyyttialbuminsa "Lana" ilmestyi vuonna 2002. Hän on työskennellyt muun muassa Milana Vlaovićin, Nikša Bratošin, Ante Pecotićin, Muc Softićin ja Severinan kanssa. Jurčevićin kappale ”Ovo nije istina” voitti 24sata-palkinnon Kroatian radiofestivaaleilla ("Hrvatski Radijski Festival") vuonna 2005.


title: Ensikoti

text: Ensikoti on paikka, jossa tuetaan vaikeuksissa olevia perheitä vanhemmuudessa ja elämänhallinnassa. Erityisesti yksinhuoltajaäidit voivat tulla ensikotiin odotusaikana tai pienen vauvan kanssa. Tarvittaessa myös isä voi asua ensikodissa. Asumisaika sovitaan perheen tarpeiden mukaan. Ensikodissa tuetaan vauvan ja vanhempien varhaista vuorovaikutusta, hyvää suhdetta ja opetellaan arkielämästä ja vauvanhoidosta selviytymistä käytännössä.


title: Ensikoti

text: Ensikotien perustaja ja varsinainen uranuurtaja oli talousneuvos Miina Sillanpää. Hänen johdollaan Suomen sosialidemokraattinen työläisnaisliitto perusti ensimmäisen Ensi Kodin Helsinkiin 1940.


title: Ensikoti

text: Suomeen perustettiin "Naisten suojakotien liitto", myöhemmin "Ensi- ja Turvakotien liitto" vuonna 1945. Sen ensimmäisiä tehtäviä oli ensikotitoiminta aikakauden termeillä ilmaistuna "au-äitien auttaminen", ts. avioliiton ulkopuolella syntyneiden lasten ja heidän äitiensä aseman turvaaminen. Myöhemmin mukaan tuli myös turvakotitoiminta parisuhteissaan väkivaltaa kokeneille, ensin tosin lähinnä naisille. Nykymääritelmän mukaan "auttaa vaikeissa ja turvattomissa oloissa eläviä lapsia ja perheitä ja tehdä perheväkivaltaa ehkäisevää työtä".


title: Ensikoti

text: Suomessa ensikoteja on seuraavilla paikkakunnilla: Helsinki, Jyväskylä, Kokkola, Lahti, Oulu, Raahe, Rovaniemi, Tampere, Turku ja Vaasa.


title: Ensikoti

text: Päihdeongelmaisten äitien hoitoon erikoistuneita ensikoteja on näiden lisäksi Helsingissä, Espoossa, Turussa, Kuopiossa, Rovaniemellä ja Kokkolassa.


title: Ensikoti

text: Viime vuosina perinteisen "au-äitien" ensikotitoiminnan tarve on vähentynyt yleisen sosiaaliturvajärjestelmän ja kulttuurin muuttuessa. Kuitenkin samaan aikaan muun muassa päihteitä käyttävien äitien ja raskaana olevien naisten osuus on koko ajan lisääntymässä. Voimavaroja onkin siirretty kasvavassa määrin tähän suuntaan. Myös erityyppisten vauvaperhetyön ja avopalvelujen erimuotoiset yhdistelmät joissa on ensikotitoiminnan kaltaisia interventiojaksoja ovt osin yleistyneet. Ensi- ja turvakotien liiton jäsenyhdistykset ylläpitävät kuutta päihdeongelmiin erikoistunutta ensikotia, jotka sijaitsevat Helsingissä, Espoossa, Turussa, Kuopiossa, Rovaniemellä ja Kokkolassa.


title: Ensikoti

text: Avo- ja tukipalveluja voivat olla muun muassa avo- ja laitoksessa tapahtuva palvelu vauva- ja lapsiperheille, joilla on vaikeahoitoinen vauva tai vakavia vanhemmuuden puutteita, baby blues tai synnytyksen jälkeisen masennuksen aikainen jakso ensikodissa vaikeahoitoisen vauvan tai vanhempien uupumuksen takia sekä ensikotijakso äidille, isälle ja vauvalle päihdeongelmien, mielenterveysongelmien, riittämättömien vanhemmuustaitojen tai varhaisen vuorovaikutuksen ongelmien takia.


title: Johan Jacob Ahrenberg

text: Johan Jacob "Jac." Ahrenberg (30. huhtikuuta 1847 Viipuri – 10. lokakuuta 1914 Helsinki) oli suomalainen arkkitehti, taidemaalari, taidekriitikko ja kirjailija.


title: Johan Jacob Ahrenberg

text: Ahrenbergin isä Carl Vilhelm Ahrenberg (1807–1880) oli Viipurin lukion rehtori ja Viipurin kouluolojen kehittäjä. Hänen äitisä oli Mathilda Maria Bäck (1823–1901) ja puolisonsa vuodesta 1876 Fredrika Widolfa Carolina Bäck (1845–1914), perheeseen syntyi kaksi poikaa ja kolme tytärtä.


title: Johan Jacob Ahrenberg

text: Käytyään Viipurin Alkeisoppikoulun Ahrenberg tuli ylioppilaaksi 1866 ja valmistui arkkitehdiksi Tukholman taideakatemiasta 1875. Hän teki opintomatkoja useisiin Euroopan maihin, Pohjois-Afrikkaan ja Vähään-Aasiaan.


title: Johan Jacob Ahrenberg

text: Ahrenberg oli arkkitehtuurissa konservatiivi ja kannatti C. L. Engelin klassismia ja siihen perustuvaa uusrenessanssia. Hän oli vanhan koulun tyyliarkkitehti, joka vaikka ajoikin arkkitehtuuriin suomalaista tyyliä, suhtautui epäluuloisesti 1900-luvun alussa tapahtuneen suuren tyylinuudistuksen saavutuksiin ja arvosteli ankarasti nuorten arkkitehtien uutta kansallisromanttista tyyliä. Ahrenberg toimi vuodesta 1877 Yleisten rakennusten ylihallituksen ylimääräisenä arkkitehtina, 1884 kolmantena arkkitehtina, 1885 toisena arkkitehtina, 1886 ensimmäisenä arkkitehtina sekä välillä lääninarkkitehtina Oulussa 1884–1885 ja Viipurissa 1885–1886. Yliarkkitehdiksi hänet nimitettiin vuonna 1910. Hän edusti valtionhallinnossa vakaata klassista akateemista perinnettä.


title: Johan Jacob Ahrenberg

text: Ahrenberg suunnitteli 1800-luvun loppupuolella muun muassa Turun ja Kajaanin linnojen restauroinnin, mutta suunnitelmat jäivät vain luonnoksiksi eikä niitä toteutettu.Jac. Ahrenberg toimi taideyhdistyksissä, luennoi taiteesta ja taideteollisuudesta ja oli ahkera kriitikko kirjoittaen kirjallisuus- ja kuvataidekritiikkiä lehtiin "Helsingfors Dagblad", "Nya Pressen", "Hufvudstadsbladet", "Finsk Tidskrift", "Dagligt Allehanda" ja "Teknikern". Hän opetti piirustusta ja taidehistoriaa Polyteknillisessä opistossa. Hän toimi Suomen Taideteollisuusyhdistyksessä ja oli perustamassa Suomen Käsityön Ystäviä. Ahrenberg oli kerännyt kansankäsitöitä Itä-Suomesta ja julkaisi kokoamastaan aineistosta vuosina 1878–1882 kahdeksan vihkosta suomalaista ornamentiikkaa.


title: Johan Jacob Ahrenberg

text:
Hän toimi Arabian taiteellisena neuvonantajana ja suunnitteli sisustuksia, huonekaluja ja esineitä taideteollisuutta varten. Ahrenberg suunnitteli useita Suomen taideteollisuutta esitteleviä näyttelyitä Suomessa ja ulkomailla. Hän toimi Suomen näyttelykomitean johtajana Pariisin maailmannäyttelyssä 1878 ja vuoden 1882 Moskovan näyttelyssä hän oli Suomen osaston pääarkkitehtina.
Ahrenberg tunnetaan myös rakennustaiteen historiasta ja teoriasta kirjoittaneena henkilönä. Tutkimustyöstä hänet palkittiin Pietarin taideakatemian hopeamitalilla vuonna 1885.


title: Johan Jacob Ahrenberg

text: Ahrenberg debytoi vuonna 1876 sekä osallistui Suomen Taiteilijain näyttelyyn 1894. Hänen teoksiaan oli esillä myös Pariisin salongeissa. Hänelle myönnettiin ensimmäinen palkinto dukaattikilpailussa 1877, kunniapalkinto Suomen Taideyhdistyksen näyttelyssä 1885.


title: Johan Jacob Ahrenberg

text: Ahrenberg toimitti vuonna 1872 ilmestyneen yhdeksänosaisen, kuvitetun sarjan suomalaisesta ornamentiikasta. Hän kirjoitti myös Turun linnan entisöinnin historiasta ("Ur Åbo slotts byggnadshistoria" 1901.)


title: Johan Jacob Ahrenberg

text: Kirjailijana Ahrenbergissä yhdistyi merkittävä, vaikkakin hieman epätasainen kertova lahjakkuus ja suuri tuottavuus. Hänen kaunokirjallinen tuotantonsa käsittää sekä matka- että kansanelämän kuvauksia ja romaaneja.


title: Johan Jacob Ahrenberg

text: Kaunokirjallisessa tuotannossaan Ahrenberg pyrki luomaan eheää kuvaa suomalaisen yhteiskunnan historiasta, muun muassa herännäisten ("Hihuliter", 1889) ja sahateollisuuden nousukkaiden ("Stockjunkaren", 1892) kautta. Esseistinä hän loi pikakuvia aikalaisistaan ("Människor som jag känt", 1904–1914). Viipurilaisen Ahrenbergin aiheet liittyvät Karjalaan, sekä Suomen ja Venäjän suhteiden analyysiin. Hänen kirjalliseen tuotantoonsa ja aihevalintoihinsa vaikuttivat Topelius ja Runeberg.


title: Boyz n the Hood – kulman kundit

text: Boyz n the Hood – kulman kundit ("Boyz n the Hood") on vuonna 1991 ensi-iltansa saanut yhdysvaltalainen, John Singletonin käsikirjoittama ja esikoistyönään ohjaama elokuva. Elokuva kuuluu "hood film" -genreen, joka on kotoisin Yhdysvalloista ja yleensä käsittelee urbaania afroamerikkalaista kulttuuria, kuten esimerkiksi hiphop-musiikkia, katujengejä, rotusyrjintää, rikkinäisiä perheitä sekä huumeiden käyttöä ja kauppaamista.


title: Boyz n the Hood – kulman kundit

text: Elokuvan pääosissa nähdään Ice Cube, Cuba Gooding Jr., Morris Chestnut, Laurence Fishburne, Nia Long sekä Angela Bassett. Elokuva kertoo elämästä Los Angelesin South Centralissa.


title: Boyz n the Hood – kulman kundit

text: "Boyz n the Hood"ia kuvattiin lokakuun 1. päivästä marraskuun 28. päivään vuonna 1990 ja se julkaistiin 12. heinäkuuta, 1991. Elokuva oli ehdolla sekä parhaan ohjauksen, että alkuperäisen käsikirjoituksen palkinnoista vuoden 1991 Oscar-gaalassa. Tämä teki Singletonista nuorimman ja ensimmäisen afroamerikkalaisen henkilön, joka on ollut ehdolla parhaan ohjaajan palkinnosta.


title: Boyz n the Hood – kulman kundit

text: Elokuva näytettiin "Un Certain Regard "-osa-alueessa vuoden 1991 Cannesin Film Festivaleilla. Vuonna 2002, Yhdysvaltojen Kongressin kirjasto katsoi elokuvan olevan "kulttuurillisesti merkittävä" ja valitsi sen säilöttäväksi National Film Registry -arkistoon. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Boyz n the Hood – kulman kundit

text: 10-vuotias Tre Styles asuu yksinhuoltaja-äitinsä Reva Devereaux'n kanssa Inglewoodissa, Kaliforniassa. Tren jouduttua tappeluun koulussa hänen opettajansa soittaa Revalle ja kertoo hänelle, että vaikka Tre on melko älykäs on hän epäkypsä ja aggressiivinen, eikä hänellä ole kunnioitusta luokkatovereitaan eikä opettajia kohtaan. Huolissaan lapsensa tulevaisuudesta, Reva lähettää hänet asumaan Crenshaw'n naapurustoon, South Centraliin pojan 27-vuotiaan isän, Furious Stylesin kanssa, keneltä Reva toivoo poikansa oppivan arvokkaita elämänopetuksia.


title: Boyz n the Hood – kulman kundit

text: Saapumisensa iltana Tre kuulee isänsä ampuvan kohti murtovarasta, joka yritti ryöstää taloa. LAPD -konstaapelit saapuvat reilua tuntia myöhemmin ja lopulta päättävät rikoksen olleen merkityksetön, sillä mitään ei viety ja murtovarkaan onnistui paeta vahingoittumattomana. Poliisit, eritoten afroamerikkalainen konstaapeli, kohtelevat Furiousia epäkunnioittaen ja halveksuen. Seuraavan päivänä Tre kohtaa jälleen lapsuudenystävänsä Darrin "Doughboy" Bakerin, tämän velipuolen äidin puolelta, Rickyn, sekä heidän yhteisen ystävänsä Chrisin. Rickyn ollessa naiivi ja luottavainen, Doughboy on aggressiivinen ja käytännön viisas.


title: Boyz n the Hood – kulman kundit

text: Seuraavana päivänä Chris vie porukan toiseen naapurustoon katsomaan murhatun jengiläisen mädäntyvää ruumista. Crips -jengin jäsen huijaa Rickyä antamaan jalkapallonsa, johdatellen Doughboyta haastamaan itsensä saadakseen sen takaisin. Doughboy piestään, mutta toinen jengin jäsen antaa jalkapallon takaisin.


title: Boyz n the Hood – kulman kundit

text: Furious, joka vaikuttaa olevan naapuruston ainoa läsnä oleva isä, vie Tren kalastusretkelle. Hän neuvoo Tretä olematta liittymään koskaan armeijaan (sillä Furious itse palveli Vietnamissa ollessaan vain 17-vuotias), käyttäytymään kypsästi, ja olemaan vastuuntuntoinen, erityisesti, jos on tulossa isäksi. Parivaljakko palaa Crenshawiin, missä he näkevät poliisien ohjaavan Doughboyn ja Chrisin partioautoon, kun heidät on saatu kiinni näpistelystä paikallisessa apteekissa. He päätyvät nuorisokotiin.


title: Boyz n the Hood – kulman kundit

text: Seitsemän vuotta myöhemmin "tervetuloa kotiin" -juhlat pidetään Bakerien kotona. Doughboy (Ice Cube), joka on juuri vapautunut vankilasta ja pudottanut paljon painoa, istuu pöydässä pelaten dominopeliä Chrisin (Redge Green), nyt pyörätuolissa ampumahaavan takia, "Dookien" ja "Monsterin" kanssa. Ricky (Morris Chestnut), Crenshaw High Schoolin tähti-keskushyökkääjä, asuu kotona äitinsä Brendan ja tyttöystävänsä Shanicen, sekä heidän taaperoikäisen poikansa kanssa. Samalla Trestä (Cuba Gooding Jr.) on kasvanut kypsä ja vastuullinen teini-ikäinen, joka työskentelee ostoskeskuksessa vaatekaupan apulaisena ja menestyy koulussa. Hän toivoo pääsevänsä collegeen tyttöystävänsä, Brandin (Nia Long) kanssa, joka käy katolilaista koulua ja aikoo odottaa avioliittoon asti ennen seksin harrastamista. Brandin toive pidättäytyä seksistä aiheuttaa kireyttä parin välille.